Рамазон ҳайити арафасида бозорларимизда нарх-наво ошдими? - Халқ сўзи\n14:09 03 Июнь 2019 Жамият\nРеспубликамиз бозорларидаги озиқ-овқат, ноозиқ овқат ва қишлоқ хўжалиги маҳсулотларининг 2019 йил 2 июнь ҳолатидаги нархлари\nБир килограмм мол гўшти учун энг қиммат нарх Жиззах шаҳри Марказий деҳқон бозори ҳамда Самарқанд шаҳри “Сиёб” деҳқон бозорида қайд этилган – 38 000 – 42 000 сўм.\nЭнг арзон нарх 1 кг. қўй гўшти учун пойтахтимиздаги “Миробод”, “Фарҳод”, “Чорсу” бозорларида қайд этилди. Бу ерда сиз 1 кг қўй гўштини 32 000 дан 42 000 сўмгача харид қилишингиз мумкин.\nЭнг арзон нарх Хоразмда Урганч шаҳар марказий деҳқон бозорида ҳамда Хоразмдаги Урганч шаҳар Марказий деҳқон бозорида қайд этилди – 12 000 сўмдан – 14 000 сўмгача.\nЭнг арзон нарх Тошкентда Фарҳод деҳқон бозорида қайд этилган – 3 500 – 12 000 сўм.\nЭнг қиммат нарх эса Қарши шаҳри “Ерқурғон” ҳамда Тошкентдаги “Чорсу” деҳқон бозорида кузатилган – 5 300 – 15 000 сўм.\n8 000 сўмдан – 14 000 сўмгача\nЭнг арзон ўсимлик ёғи пойтахтимиздаги Фарҳод деҳқон бозорида кузатилди. Бу ерда сиз ўсимлик ёғини 8 000 сўмдан – 11 500 сўмгача харид қилишингиз мумкин.\nЭнг қиммат нарх Наманган шаҳри “Сардоба” деҳқон бозорида қайд этилган – 9 000 дан 14 000 сўмгача.\nЭнг қиммат нарх 1 килограмм олий навли ун “Миробод” деҳқон бозорида қайд этилди – 4 900 сўм. 1-навли уннинг килограмми учун эса энг қиммат нарх Сирдарёдаги Гулистон Марказий деҳқон бозорида кузатилди – 4 800 сўмгача.\nЭнг арзон нарх Тошкент шаҳрининг “Миробод”, “Фарҳод” ҳамда “Қўйлиқ” деҳқон бозорида кузатилди – 4 500 – 5 200 сўм.\n1 кг шакар учун Республикамиздаги энг қиммат нарх Қорақалпоғистон Республикасида Нукус шаҳар Марказий деҳқон бозорида қайд этилди – 5 000 – 6 000сўм.\n300 сўмдан – 700 сўмгача\nЭнг арзон нарх пойтахтимиздаги “Юнусобод” деҳқон бозорида қайд этилди 300 сўмдан 600 сўмгача.\n1 дона товуқ тухуми учун энг қиммат нарх пойтахтимиздаги Чорсу деҳқон бозорида кузатилди — 350 – 700 сўмгача.\nЭнг арзон нарх Фарғона ҳамда Фарғона марказий деҳқон бозорида қайд этилди – 1 000 сўмдан – 2 200 сўмгача.\n1 килограмм картошка учун энг қиммат нарх пойтахтдаги “Чорсу”, Урганч шаҳри, Гулистон шаҳри, Навоий шаҳридаги “Саховат” МЧЖга қарашли, Жиззах шаҳри ҳамда Нукус шаҳри марказий деҳқон бозорида кузатилди – 1 200 – 3 000 сўмгача.\n2 000 сўмдан – 6 000 сўмгача\nЭнг арзон нарх Бухоро шаҳридаги Марказий деҳқон бозорида кузатилди – 2 000 сўмдан – 6 000 сўмгача.\nЭнг қиммат нарх эса Тошкентда “Юнусобод” ва “Чорсу” деҳқон бозорларида, ҳамда Жизза шаҳри, Бухоро шаҳридаги марказий деҳқон бозорларда қайд этилди – 2 000 – 6 000 сўмгача.\nЭнг қиммат нарх Наманган шаҳри “Сардоба” деҳқон бозори ва Тошкентдаги “Юнусобод” деҳқон бозорида қайд этилди – 800 – 3 500 сўм.


Эронликлар – вилоятимиз меҳмони\nЖанубий Қозоғистон вилояти ҳокими Жансейит Туймебаев Эрон Ислом Республикасининг Хуросон РАзавий вилоятИ губернатори Алирез Рашидиан раҳбарлигидаги делегацияни қабул қилди.\nМинтақа раҳбари хорижлик меҳмонларни Жанубнинг сармоявий имкониятлари, қишлоқ хўжалиги соҳасидаги ютуқлари билан таништирди. Ж. Туймебаев ЖҚВ ва Эрон вилоятлари ўртасида, шу жумладан, Хуросон Разавий ҳудуди билан ўзаро самарали савдо-иқтисодий, сармоявий ҳамда маданий-гуманитар алоқаларни мустаҳкамлаш учун кенг имкониятлар мавжудлигига ишонч билдирди.\n– Сиз билан Жанубий Қозоғистон вилоятида учрашиб турганимга ҳамда Жанубий Қозоғистон вилояти ва Хуросон вилояти ўртасидаги иккитомонлама манфаатли ҳамкорлик масалалари бўйича фикр алмашганимиздан мамнунман, губернатор жаноблари. Эрон Қозоғистон Республикаси мустақиллигини биринчилар қаторида тан олган давлатлардан бири. Биз жорий йилда икки мамлакат ўртасидаги дипломатик алоқаларнинг 25 йиллигини нишонлаймиз. Эрон – Қозоғистоннинг Яқин Шарқ давлатлари ўртасидаги иккинчи савдо ҳамкори (Бирлашган Араб Амирликларидан кейин.) Қозоғистон билан Эрон ШҲТ, ИҲТ ҳамда бошқа нуфузли халқаро ташкилотлар билан фаол алоқада. Икки мамлакатнинг ЕИИ доирасидаги муносабатлари ҳам самарали ва истиқболли бўлади, – деди Жансейит Қансейитули.\nЭрон – ривожланган индустриявий-аграр минтақа ҳисобланиб, унда саноат, нефть-газ соҳаси ҳамда қишлоқ хўжалиги тараққий этган.\n2016 йили вилоятимизнинг ташқи товар айланмаси 1,9 млрд. АҚШ долларини ташкил этган бўлса, шундан 19 млн. АҚШ доллари Эрон Ислом Республикаси билан амалга оширилган. Жанубдан Эронга ёнғоқ, арпа, цемент, тери маҳсулотлари экспорт қилинса, Эрондан бизнинг минтақага асосан қурилиш маҳсулотлари (ганч, бўёқлар), қувурлар, сопол буюмлар, сантехника, маиший кимё (совун ва бошқа маҳсулотлар), гилам, мева-резаворлар (цитрус ва узум) келтирилади.\nУчрашув доирасида ўзаро ҳамкорликни ривожлантириш мақсадида Қозоғистон Республикаси Жанубий Қозоғистон вилоятининг ҳокимлиги ҳамда Эрон Ислом Республикасининг Хуросон Разавий вилояти ўртасида ўзаро ҳамкорлик меморандуми тузилди.\n, 2017-10-06, 20:48 168


"CA" қорга бурканган Қаршига учиб келди ФОТО / CHAMPIONAT.asia\n03:37Расмий хабар: ЖЧ-2022да 48 эмас 32та жамоа қатнашади. Бунга сабаб нима? 9 03:35А Про-лигада 7-тур учрашувлари бўлиб ўтди 0 03:25Спортчилар ижтимоий тармоқларда 7 00:47"Шердор" бош мураббийи: "Ҳакамга инсоф берсин" 21 00:26"Реал" судда ғолиб бўлди 8 00:21ОЧЛ-2019. Гуруҳ босқичида энг яхши кўрсаткични қайд этган футболчилар орасида Кримец, Аъзамов, Абдухолиқов, Машарипов ва бошқалар мавжуд 16 00:14Сане деярли "Бавария"да 10 23:58"Барселона" асосий футболчиси финалда ўйнамаслигини маълум қилди 3 23:40"Локомотив" Россия рекордини ўрнатди 1 23:27Варан: "Погбага "Реал"да жой топамиз" 8 23:12ЛаЛигада истеъфо 2 22:57"Челси"даги мураббийдан ғалати таклиф 11 22:43Моуриньо янги жамоасини танлаб олди 17 22:29"Атлетико" янги мавсум учун либосларини намойиш қилди 3 22:12Марадона хибсга олинди 6\n"CA" қорга бурканган Қаршига учиб келди ФОТО\n29 янв 2018 19:02\nТеглар : НасафCAАл ФайсалиОЧЛ\nНиҳоят "CA", "Ал Файсали", Осиё чемпиони бўлган "насафчилар"ни ўз бағрига олган Тошкент-Қарши йўналишидаги самолёт бундан бир неча дақиқа аввал Қарши шаҳридаги халқаро аэропортга келиб қўнди.\n"Насаф" клуби "Ал Файсали" делегацияси, Осиё чемпионларига айланган тўрт нафар футболчи Одилбек Ҳамробеков, Азизжон Ғаниев, Дониёр Нарзуллаев ҳамда Бобир Абдихолиқовни тантанали равишда кутиб олишди.\n"Ал Файсали" Қаршига етиб борди\nБиз эса аэропортдан тўғри "Марказий" стадионга қараб йўл олдик. Қорга бурканган Қаршида эса қор ёғиши янада авж олаётганди. "Ал Файсали" жамоаси аэропортдан тўғри Қарши шаҳридаги "Ҳаёт" меҳмонхонаси томон йўл олди.\nОб-ҳавонинг жуда ноқулай келгани ва "Марказий" стадион майдони тўлиқлигича қор билан қоплангани боис, ҳар иккала жамоа футболчилари ўйиндан олдинги расмий машғулотларини асосий стадионда ўтказишмади.\n"Насаф" биз келгунга қадар ўз қароргоҳида машғулот ўтказган бўлса, "Ал Файсали" жамоаси бугун машғулотларга чиқиш-чиқмаслиги номаълум. Чунки ноқулай об-ҳаво туфайли рейс кечиккани сабабли, жамоанинг режими бузилиб кетди ва камига бу ердаги қалин қор ҳам бунга тўсқинлик қилиши мумкин.\n"Ал Файсали" жамоаси бош мураббийи Небойся Йовович иштирокидаги матбуот анжумани бугунча ўтказилмаслиги маълум қилинди. Агарда матбуот анжумани ўтказиладиган бўлса, унда катта эҳтимол билан эртага ўйиндан олдин бўлиб ўтиши эҳтимоли мавжуд.\nБиз эса буни пайқаган ҳолда Тошкентдаги аэропортда жаноб Небойся Йововичнинг ўйин олди фикрлари билан қизиққандик.\n"Ал Файсали" бош мураббийидан аэропортда олинган интервью\n"Ал Файсали" бош мураббийи Қаршидаги қорни кўриб нима деди? ФОТО\nОсиё чемпионатида иштирок этган чемпионлар ҳам жамоаларининг машғулотларига улгура олишмади. Лекин шунга қарамасдан улар эртанги бўладиган баҳсда майдонга тушишга ва жамоага ёрдам беришга тайёр эканликларини билдиришди. Айниқса Бобир Абдихолиқов эртанги беллашувни интиқлик билан кутаётганини ва кечаги уларни кутиб олиш маросими уни янада илҳомлантирганини алоҳида қайд этиб ўтди.\nОсиё чемпионлари гарчи жисмонан эртанги ўйинга тўлиқ тайёр бўлишмасада, чемпионлик руҳи уларни асло тарк этмаган. Агарда мабодо эртанги баҳсда ушбу футболчилар майдонга тушишадиган бўлса, унда ҳеч иккиланмасдан улар яна бир жасорат кўрсатган бўлишади. Чунки Одилбек Ҳамробеков, Азизжон Ғаниев 27 январь куни Хитойдаги финал учрашувида 120 дақиқа майдонда тер тўкишган бўлса, кейинчалик 2 кун йўлда сарсон бўлишди. Камига янги мавсум олдидан бу футболчилар ҳали янгиланган "Насаф" билан бирорта ҳам машғулотда иштирок этишмаган.\nЧиптахонада чипталар сотилмоқда. Об-ҳавонинг ноқулай келганига қарамасдан ишқибозлар чипталарни харид қилишда давом этишмоқда. Маълумотларга кўра, чипталар деярли тугаб қолди.\nМайдон ҳолатидан ҳавотирланишга ўрин йўқ. Чунки майдонга махсус материал ёпиб қўйилган.\nТолибжон Қосимов ва Шаҳбоз Беғамов\nҚарши шаҳридан махсус\nОЧЛ-2019. Гуруҳ босқичида энг яхши кўрсаткични қайд этган футболчилар орасида Кримец, Аъзамов, Абдухолиқов, Машарипов ва бошқалар мавжуд 16\nНикимбаев: "Ал-Васл"ни ёмон кўраман" 83\nШота Арвеладзе "Instagram" орқали "Пахтакор"нинг муҳим бўлагига мурожаат қилди 163\nОЧЛ. "Ал-Завра" мехмонда йирик ҳисобда ғалаба қозонди ва ўзбек клублари учун квотани камайтирди 129


“Навбаҳор” - "Қизилқум" превью | "NAVBAHOR" FUTBOL JAMOASINING RASMIY WEB SAHIFASI\n“Навбаҳор” - "Қизилқум" превью\n«Навбаҳор» Ўзбекистон чемпионатларининг олий лигасида шу кунга қадар 27 учрашувда куч синашишган. Ўзаро ўйинларда футболчиларимиз тўққиз бор ғалаба қозонишган. 11 та ўйинда эса дуранг кузатилган. Зарафшонликлар ҳисобидаги ғалабалар сони еттитани ташкил этмоқда. Тўплар нисбатидаги кўрсаткич эса 35-27, «Навбаҳор» фойдасига. Жамоаларнинг илк ўйини эса 2000 йили ўтказилган. Наманганда ўтган дастлабки баҳсда зарафшонликлар ғалабани қўлга киритишганди. Иккинчи давра ўйинида эса «Навбаҳор» сафарда уч очкони қўлга киритганди. Аксарият учрашувларда «Қизилқум» жамоамизга ноқулай рақиб эканлигини намойиш этган. Хусусан жамоамиз, 2008-2010 йиллар оралиғида зарафшонликларни мағлубиятга учрата олмаган. Ўз майдонида уч бор дуранг қайд этган жамоамиз сафарда икки бор имкониятни бой берганди. 2011 йилги мавсум биринчи ярмида Зарафшонда голсиз дуранг қайд этган «лочинлар» иккинчи даврада 3:0 ҳисобидаги ғалабани қўлга киритганди.\nБу йилги чемпионатнинг биринчи даврасидан ўрин олган учрашувда футболчиларимиз Зарафшондан 1:0 ҳисобидаги ғалаба билан қайтишганди. Ўшанда Рўзим Аҳмедовнинг 32-дақиқада киритган ягона голи туфайли «Навбаҳор» уч очкони қўлга киритганди.\n"Навбаҳор" - "Қизилқум" - 1:2\n"Қизилқум" - "Навбаҳор" - 0:2\n"Навбаҳор" - "Қизилқум" - 1:0\n"Қизилқум" - "Навбаҳор" - 3:1\n"Навбаҳор" - "Қизилқум" - 4:0\n"Қизилқум" - "Навбаҳор" - 1:1\n"Навбаҳор" - "Қизилқум" - 2:2\n"Навбаҳор" - "Қизилқум" - 5:2\n"Қизилқум" - "Навбаҳор" - 2:2\n"Қизилқум" - "Навбаҳор" - 1:0\n"Навбаҳор" - "Қизилқум" - 2:1\n"Навбаҳор" - "Қизилқум" - 1:1\n"Қизилқум" - "Навбаҳор" - 3:0\n"Қизилқум" - "Навбаҳор" - 0:1\n"Қизилқум" - "Навбаҳор" - 0:0\n"Навбаҳор" - "Қизилқум" - 3:0\n"Навбаҳор" - "Қизилқум" - 0:0\n"Қизилқум" - "Навбаҳор" - 0:1.


Фото: Муҳаммад Солиҳ набиралари тайёрлаган кашта\nЯқинда бир киши ЎзбекТВ дан чиқиб, “Аллоҳни зикр қилаётганингни биров эшитиб қолса, бу риё бўлади, ибодатинг қабул бўлмайди”, дея инсонларни қўрқитди. (Аллоҳнинг нимани қабул этиб, нимани қабул этмаслигини қайси манбадан ўрганишади, ажабо).\nШунга ўхшаган “шайх”лар ҳам мусулмонларни қилган амалини яширишга, амал учун мукофот кутмасликка чақиради.\nАлбатта, амал кўз-кўз қилинмаса, адабга уйғун қилинса, яхши. Аммо у ошкор бўлса, амал соҳибининг айби нимада? Аллоҳу Таоло қулнинг ошкор бўлишини истамадигини билади-ку.\nЯхшилигига мукофот берилишига шубҳа қилиш Аллоҳнинг марҳаматига шубҳа қилишдир чунки.\nМасалан, бир мусулмон Аллоҳ ризоси учун деб биттасига яхшилик қилса, бу яхшилик учун Аллоҳдан ризолик талаби таъмагирликка кирадими?\n“Бу яхшиликни Аллоҳ ризоси учун қилдим, менга ҳеч нарса керакмайди”, дейиш ёлгончиликдир. Чунки одам ўзи айтиб турибди “Аллоҳ ризоси учун қилдим”, деб.\nЯширин қилинган яхши амалларини ҳам “ҳар нарсани кўрган Зот бу амалимни ҳам кўради”, деб ўйламаган бирор мўмин борми дунёда?\nЁки ҳатто гўзал амаллари учун ҳеч бир мукофот истамаган, фақат “Аллоҳнинг дийдори менга кифоя”, дея муридларига эълон этган муборак зотлар бу Дийдорнинг мукофотлар ичида энг буюги эканлигини билишмайдими?\n“Яхшилик қил, денгизга от, балиқ билмаса, Холиқ билар”, дея бизга насиҳат қилган мубораклар ҳам Холиқнинг билишини билиб дарёга отаётганлари йўқми қилган яхшиликларини?\nМен ўзимда кўрганларимни айтаман. Жамоат билан қилинган намозларда бутун ҳаракатлар (руку,сажда..ва ҳакозо)ни маромига етказиб қилишга тиришаман. Аммо бу тақдирга шоён тиришқоқлик намозни якка ўзим қилаётганда, айниқса, ҳорғин пайтда бажо келтирилган намозларимда ғойиб бўлади. Руку ва саждаларни маромига етказишга эринаман. Қаддим шалпайиб туради, қўлларимни соғлом боғламайман, қоринга тушиб туради ва ҳоказо.\nБу ҳолатнинг риёга яқинлигини ҳис этаман. Чунки одамлар ёнида намозни маромида қилиб, ёлғизликда (Аллоҳ кўриб турган!) намозимни тўғри қилишга танбаллик қилдим. Бундай намоз учун авф кутиш хаёлпарастлик, албатта…\nАммо мусулмон яхшилиги учун ичида ёки ошкор Аллоҳдан хайр таъма қилса, бу риё эмас.\nАллоҳдан мукофот кутиб, “мукофот кутмайман”, дейиш РИЁдир.\nҚолаверса, амалдан собитроқ бир тасалли бор.\nБу тасаллини хусронда бўлган бизларга Аллоҳнинг марҳаматидан бошқа ҳеч бир амал қутқармаслигининг билинчи беради.\ndata-title="Амал ва риё" data-description="<!-- wp:paragraph --> <p>Яқинда бир киши ЎзбекТВ дан чиқиб, "Аллоҳни зикр қилаётганингни биров эшитиб қолса, бу риё бўлади, ибодатинг қабул ..." data-image="https://eltuz.com/wp-content/uploads/2020/04/rasm429684.jpg" data-url="https://eltuz.com/kozqarash/213774/" data-services="facebook,odnoklassniki,twitter,telegram" data-counter="ig">


Шоҳсупада энг яхши кинологлар\nБир неча йилдирки, анъанавий тарзда ўтказиб келинаётган «Намунали питомник», «Намунали кичик питомник» ҳамда «Кинология хизмати аълочиси» кўрик-танлови кинология хизмати ходимларининг касбий маҳоратини оширишда муҳим аҳамиятга эга бўлмоқда.\nЖорий йилнинг 31 июль – 2 август кунлари Хоразм вилояти ИИБ ППХ ва ЖТСБ кинология хизмати хизмат итлари питомниги базасида мазкур кўрик-танловнинг якуний босқичи бўлиб ўтди. Унда республикамизнинг барча ҳудудлари ички ишлар органларидан энг тажрибали кинологлар иштирок этди. Уч кун давомида спорт тўсинида тортилиш, 100 ва 3000 метрга югуриш, қўл жанги усуллари, 50 метр масофага сузиш, ўқ отиш, саф тайёргарлиги ҳамда хизмат итлари билан умумий курс машғулотлари бўйича ўзаро баҳслар қизғин тус олди. Шунингдек, мусобақа қатнашчилари ИИВ меъёрий ҳужжатлари бўйича тест синовларидан ҳам ўтишди. Ҳакамлар ҳайъати танлов иштирокчиларининг ҳар бир шарт бўйича чиқишини синчковлик билан кузатиб, холисона баҳолаб борди.\nТанловнинг якунига кўра, «Намунали питомник» номинациясида Хоразм вилояти ИИБ ППХ ва ЖТСБ кинология хизмати хизмат итлари питомниги биринчи ўринга сазовор бўлди. Қашқадарё вилояти ИИБ ППХ ва ЖТСБ кинология хизмати хизмат итлари питомниги иккинчи, пойтахт вилоятилик кинологлар эса учинчи ўринни эгаллади.\n«Намунали кичик питомник» номинациясида Қорақалпоғистон Республикаси Амударё тумани ИИБ биринчи ўринни қўлга киритди. Иккинчи ва учинчи ўринлар ИИВ Қоровул қўшинлари бош бошқармасининг 7531-сонли ҳарбий қисми ҳамда Бухоро вилояти Ромитан тумани ИИБга насиб этди.\n«Кинология хизмати аълочиси» номинациясида эса Қоровул қўшинлари бош бошқармаси кинологи, кичик сержант Жонибек Жониқулов биринчи ўрин соҳибига айланди. Навоий вилояти ИИБ ППХ ва ЖТСБ кинология хизмати кинологи, кичик сержант Ойбек Жўраев ҳамда Самарқанд вилояти ИИБ ППХ ва ЖТСБ кинология хизмати кичик инспектор-кинологи, сафдор Шоҳруҳ Баҳромов иккинчи ўринга лойиқ деб топилди. Қоровул қўшинлари бош бошқармаси кинологи, оддий аскар Муродилла Очилов, Тошкент шаҳар ИИББ ППХ ва ЖТСБ кинология хизмати кинологи, катта сержант Қобил Қосимов ҳамда Хоразм вилояти ИИБ ППХ ва ЖТСБ кинология хизмати кинологи, сафдор Журъат Раматов шоҳсупанинг учинчи поғонасидан жой олди.\nҒолиблар кубок, диплом ва қимматбаҳо совғалар билан тақдирланди.\nСуратларда: кўрик-танлов жараёнидан лавҳалар.\n«Намунали кичик питомник»


16:00 / 19.07.2019 2229 pdf Ўқиш режими + -\nМусулмонлар бир-бирларига ака-укадир\n220. Жобир ибн Абдуллоҳ розияллоҳу анҳумодан ривоят қилинади:\n«Каъба бино қилинганда Набий соллаллоҳу алайҳи васаллам ва Аббос тош таший бошлашди. Аббос Набий соллаллоҳу алайҳи васалламга: «Изорингни бўйнингга солиб ол. Тошдан сақлайди», деди. Шунда у зот ерга йиқилдилар ва кўзлари осмонга қараб қолди. Сўнгра ҳушларига келиб: «Изорим! Изорим!» дедилар ва изорларини ўзларига ўраб олдилар».\nБошқа ривоятда: «Ҳушдан кетиб йиқилдилар. Кейин у зот соллаллоҳу алайҳи васаллам ҳеч яланғоч ҳолда кўринмадилар», дейилган.\n221. Абу Ҳурайра розияллоҳу анҳудан ривоят қилинади:\n«Бир куни Набий соллаллоҳу алайҳи васалламга гўшт келтирилди. Шунда у зотга қўл гўшти тутилди. У зот уни хуш кўрар эдилар. Ундан бир тишладилар-да: «Мен Қиёмат куни одамларнинг саййидиман. Биласизларми, нима учун Қиёмат куни Аллоҳ аввалгилару охиргиларни бир жойга жамлайди? Уларга чақирувчини эшиттиради, уларни кўз кўради, қуёш яқинлашади ва одамларга улар тоқат қила олмайдиган ҳамда кўтара олмайдиган ғам-ғуссалар етади. Шунда одамлар бир-бирларига: «Одамга боринглар», дейишади.\nШунда улар Одамнинг олдига бориб: «Эй Одам! Сен башариятнинг отасисан. Аллоҳ сени Ўзи қўли билан яратган ва ичингга Ўзи руҳидан пуфлаган ҳамда фаришталарга амр қилганда улар сенга сажда қилишган. Роббинг ҳузурида бизга шафоатчилик қил. Бизнинг нима бўлаётганимизни кўрмаяпсанми? Бизга етган нарсани кўрмаяпсанми?» дейишади. «Шубҳасиз, Роббим бугун бир ғазабга келдики, ундан олдин ҳеч бунга ўхшаш ғазабга келмаган эди. Бундан кейин ҳам зинҳор бунга ўхшаш ғазабга келмайди. Албатта, У зот мени дарахтдан наҳйи қилган эди. Бас, мен Унга осий бўлдим. Ўзимни биламан. Ўзимни биламан. Сизлар мендан бошқага боринглар. Сизлар Нуҳга боринглар», дейди Одам уларга.\nУлар Нуҳга бориб: «Эй Нуҳ! Сен ерга юборилган биринчи Расулсан. Аллоҳ сени «шокир банда» деб номлаган. Роббинг ҳузурида бизга шафоатчилик қил. Бизнинг нима бўлаётганимизни кўрмаяпсанми? Бизга етган нарсани кўрмаяпсанми?» дейишади. «Шубҳасиз, Роббим бугун бир ғазабга келдики, ундан олдин ҳеч бунга ўхшаш ғазабга келмаган эди. Бундан кейин ҳам зинҳор бунга ўхшаш ғазабга келмайди. Албатта, менинг қавмимга қилган бир дуоибадим бор. Ўзимни биламан. Ўзимни биламан. Сизлар Иброҳим алайҳиссаломга боринглар», дейди Нуҳ уларга.\nУлар Иброҳимга бориб: «Сен ер аҳли ичидан Аллоҳнинг набийи ва халилисан. Роббинг ҳузурида бизга шафоатчилик қил. Бизнинг нима бўлаётганимизни кўрмаяпсанми? Бизга етган нарсани кўрмаяпсанми?» дейишади. «Шубҳасиз, Роббим бугун бир ғазабга келдики, ундан олдин ҳеч бунга ўхшаш ғазабга келмаган эди. Бундан кейин ҳам зинҳор бунга ўхшаш ғазабга келмайди. Кейин «ёлғон»ларини зикр қилади ва: «Ўзимни биламан. Ўзимни биламан. Сизлар мендан бошқага боринглар. Сизлар Мусо алайҳиссаломга боринглар», дейди Иброҳим уларга.\nУлар Мусо алайҳиссаломга бориб: «Эй Мусо! Сен Аллоҳнинг Расулисан. Аллоҳ сени Ўз набийилиги ва гаплашиши билан одамлардан фазилатли қилди. Роббинг ҳузурида бизга шафоатчилик қил. Бизнинг нима бўлаётганимизни кўрмаяпсанми? Бизга етган нарсани кўрмаяпсанми?» дейишади. «Шубҳасиз, Роббим бугун бир ғазабга келдики, ундан олдин ҳеч бунга ўхшаш ғазабга келмаган эди. Бундан кейин ҳам зинҳор бунга ўхшаш ғазабга келмайди. Албатта, мен ўзимга қатл қилиш амр қилинмаган бир жонни қатл қилганман. Ўзимни биламан. Сизлар Ийсо алайҳиссаломга боринглар», дейди.\nУлар Ийсо алайҳиссаломга бориб: «Эй Ийсо! Сен Аллоҳнинг расулисан. Одамларга бешикда гапиргансан. Сен У зотнинг Марямга илқо қилган калимаси ва У зотдан бўлган руҳсан. Роббинг ҳузурида бизга шафоатчилик қил. Бизнинг нима бўлаётганимизни кўрмаяпсанми? Бизга етган нарсани кўрмаяпсанми?» дейишади. «Шубҳасиз, Роббим бугун бир ғазабга келдики, ундан олдин ҳеч бунга ўхшаш ғазабга келмаган эди. Бундан кейин ҳам зинҳор бунга ўхшаш ғазабга келмайди», дейди. У ўз гуноҳини гапирмайди ва: «Ўзимни биламан. Ўзимни биламан. Сизлар мендан бошқага боринглар. Сизлар Муҳаммад соллаллоҳу алайҳи васалламга боринглар», дейди.\nУлар менинг ҳузуримга келиб: «Эй Муҳаммад! Сен Аллоҳнинг Расулисан. Анбиёларнинг охиргисисан. Аллоҳ сенинг аввалги ва охирги гуноҳларингни мағфират қилган. Роббинг ҳузурида бизга шафоатчилик қил. Бизнинг нима бўлаётганимизни кўрмаяпсанми? Бизга етган нарсани кўрмаяпсанми?» дейишади. Шунда мен жўнаб, Аршнинг остига етиб бораман. Роббимга сажда қилган ҳолимда йиқиламан. Сўнгра Аллоҳ менга фатҳ қилади ва Ўзининг ҳамдларини ва Унга айтиладиган гўзал саноларни илҳом қилади. Буни мендан олдин бировга фатҳ қилмаган бўлади. Кейин: «Эй Муҳаммад! Гапир, гапингга қулоқ осилади. Сўра, бериласан. Шафоат қил, шафоатинг қабул бўлади», дейди. Шунда мен бошимни кўтараман ва: «Эй Роббим! Умматим! Умматим!» дейман. «Эй Муҳаммад! Умматингдан зиммасида ҳисоб бўлмаганларини жаннат эшикларининг ўнг эшигидан кирит. Улар бундан бошқа эшикларда одамларга шерикдирлар», дейилади. Муҳаммаднинг жони қўлида бўлган Зот ила қасамки, жаннат эшикларининг кесакилари ораси худди Макка ва Ҳажар ёки худди Макка ва Бусрочаликдир», дедилар».\nҲажар – Мадина яқинидаги юртнинг номи.\nБусро – Шомдаги шаҳарнинг номи.\n(Маълумки, Иброҳим алайҳиссалом ҳеч қачон ёлғон гапирмаганлар. Бу ҳақда Аллоҳ таолонинг ўзи Қуръони Каримда хабар беради ва Расулуллоҳ алайҳиссалом ҳам бу ҳақиқатни ҳадисларидан бирида таъкидлаб айтадилар. Фақат уч марта сиртдан ёлғонга ўхшаш, асли рост гапларни гапирганлар: биринчиси: мушриклар ўз байрамларига чақириб келишганида «мен беморман» деганлар. Мушриклар у кишини касал деб ўйлаб, холи қолдиришган. У киши эса, бу гап билан мушрикларнинг ширкидан қалблари дардга тўлиб кетганини ирода қилганлар; иккинчиси: мушрикларнинг барча бутларини синдириб ташлаб, фақат биттасини қолдирганлар. Мушриклар келиб: «Буни ким қилди?» деб сўрашганда, ўша омон қолган ягона бутни кўрсатиб: «Буни манави, уларнинг каттаси қилди. Агар гапирадиган бўлсалар, улардан сўраб кўринглар», деб киноя қилганлар; учинчиси: Сора онамиз билан Мисрга ҳижрат қилганларида, у ер подшоҳининг зулмидан сақланиш учун аёлларини «синглим» деганлар ва бунда диний қардошликни, яъни барча мусулмонлар бир-бирларига ака-ука, опа-сингил эканларини назарда тутганлар. Лекин асли росту, сиртдан ёлғонга ўхшаш шу гаплари учун ҳам хижолат бўлар эканлар… – Тарж.)\n14:00 / 19.07.2019 923\n18:00 / 19.07.2019 980\nСийрат дарслари (145-дарс). Аёл кишига тўрт нарсаси учун никоҳланилади\n539. Абу Ҳурайра розияллоҳу анҳудан ривоят қилинади.Расулуллоҳ соллаллоҳу алайҳи васаллам .Аёл тўрт нарса учун никоҳланади моли учун, насаби учун, жамоли учун ва давоми...\n2015 17:00 / 16.07.2021\n.Абу Ҳурайра розияллоҳу анҳудан ривоят қилинади.Набий соллаллоҳу алайҳи васаллам .Банданинг Роббисига энг яқин пайти у сажда қилганидадир. Бас, дуони давоми...\n1757 13:00 / 08.11.2020\n2556 14:35 / 18.10.2019\n3322 15:58 / 29.09.2019\n69 21:00 / 25 июнь


“THEATRE.UZ/2013” IV ХАЛҚАРО ТЕАТР ФЕСТИВАЛИ - Молодежный Театр Узбекистана\n“THEATRE.UZ/2013” IV ХАЛҚАРО ТЕАТР ФЕСТИВАЛИ\n2013 йил 20 октябрь куни соат 17.00 да VIII Art Week Style.UZ санъат ҳафталиги доирасида пойтахтимиздаги Узбекистон Ёшлари театри саҳнасида “Theatre.UZ/2013” IV халқаро театр фестивали очиқ деб эълон қилинади. Фестиваль ташкилотчилари: Фонд Форум, Ўзбекистон Ёшлар театри, Ўзбекистон Республикаси Маданият ва спорт ишлари вазирлиги ва “Ўзбектетр” ижодий ишлаб чиқариш бирлашмаси.\nБу йил «Theatre.UZ/2013» фестивалида 6 та хорижий спектакль, республикамиз вилоятлари театр жамоаларидан 6 та, пойтахтимиз театрларидан 8 та спектакль ҳамда “Ёшлар ижоди” дастури ва битта ҳамкорликдаги лойиҳа намойиш этилади. Бундан ташқари хорижлик театр ижодкорлари томонидан 4 та маҳорат дарси ўтказилади.\nФестивалнинг асосий мақсади ёш профессионаллар ўртасида мустаҳкам ва узоқ муддатли ижодий ҳамкорлик алоқаларини ўрнатиш, янги авлод театр ижодкорлари кучи билан янги театр жамоатчилигини яратишга кўмаклашишдан иборат. Фестиваль ишида юртимизга ташриф буюрадиган хорижий театрлар, фестиваль ва фондлар вакилларига ҳам алоҳида эътибор қаратилади. Мазкур лойиҳа ёш мутахассисларнинг касбий ўсишларида катта аҳамият касб этади ҳамда янги ижодий лойиҳалар яратиш ва амалга ошириш учун туртки беради.\nФестиваль давомида театр ихлосмандлари бутун дунёга машҳур муаллифлар асарларини томоша қилиш имкониятига эга бўлишади. Хусусан, А.Навоий, А.Қодирий, У.Хаджибеков, А.Барикко, И.Члаки, Г.-Х.Андерсен, К.Гоцци ва бошқалар шулар жумласидандир. Театр байрами дастуридан “Ўтган кунлар”, “Аршин мол-олан”, “Ипак”, “Сен, мен”, “Антология”, “Амок” каби машҳур асарлар ўрин олган. Шунингдек, Ўзбекистон ва Исроил театр ижодкорлари ҳамкорлигидаги лойиҳа – “Happy End” спектакли ҳам намойиш этилади.\nБу йилги театр фестивалида намойиш этиладиган турли жанр ва абадий мавзулардаги чуқур маъноли спектакллар энг талабчан томошабинларда ҳам катта таассурот қолдиришига шубҳа йўқ. «Theatre.UZ/2013» фестивалида республикамиз вилоятлари ва пойтахтимизда фаолият юритадиган театрлар ҳамда Литва, Россия, Исроил, Тожикистондан ташриф буюрадиган театр жамоалари иштирок этади.\nФестиваль дастурида “Ёшлар ижоди”га алоҳида ўрин ажратилган бўлиб, унда ўзбекистонлик 5 нафар ёш режиссёрнинг спектакллари намойиш этилади. Бу спектакллар намойишига Халқаро театр уюшмалари конфедерациясидан Эксперт комиссияси таклиф этилган бўлиб, комиссия 2014 йилда бўлиб ўтадиган МДҲ, Болтиқбўйи мамлакатлари ва Грузия театрчилари форумига номзодларни танлаб олади.\n«Theatre.UZ/2013» IV халқаро театр фестивали доирасида театр постановкалари билан бир қаторда Ўзбекистон ёшлар театри ва Ўзбекистон Маданият ва санъат иститутида Германия, Белорусия ва Франциядан ташриф буюрган театр мутахассислари томонидан маҳорат дарслари ҳам ўтказилади. Театршунос танқидчилар Нина Мазур ва Елена Лиопо билан ижодий учрашув, Грег Жерменнинг «Авиньон-Офф» халқаро театр фестивалининг тақдимоти ҳам ўтказилади.\nТаъкидлаш керакки, Фонд Форум ташкил топган вақтдан буён театр санъатини ривожлантириш ҳамда хорижий ҳамкорлар билан маданий алоқаларни кенгайтириш мақсадида қатор лойиҳаларни амалга ошириб келмоқда. Жамғарма маҳаллий театр жамоаларининг халқаро театр ва танловларда чиқишларига кўмак кўрсатиб, хорижий давлатларга гостроль сафарлари уюштиради ҳамда халқаро театрларнинг пойтахтимиздаги лойиҳаларини ташкиллаштиришга кўмак кўрсатиб келмоқда.\nТел\_факс: (99871) 244-10-87, (99871) 244-10-89. www.mtu.uz e-mail: info@mtu.uz


Ўзбек меҳнат муҳожирларининг тақдири алоҳида кўргазма ташкил қилишга ундади - BBC Uzbek - O'zbekiston\nЎзбек меҳнат муҳожирларининг тақдири алоҳида кўргазма ташкил қилишга ундади\nСўнгги янгиланиш 2 феврал 2013 - 15:41 GMT\nОлма ота шаҳрида Қозоғистонда юрган меҳнат муҳожирлари ҳаётига бағишланган Бизга бегона бизникилар фотосуратлар кўргазмаси бўлиб ўтди.\nФотогроф Валерий Калиев томонидан туширилган 30 ортиқ расмларда асосан ўзбекистонлик меҳнат муҳожирларининг ҳаёти акс эттирилади. Бу суратларда Қозоқ далаларида пахта тераётган аёллардан тортиб, қурилишларда оғир меҳнат билан шуғулланаётган эркаклар ва ҳатто йирик шаҳарларда стриптизга рақс тушувчи қизларни учратиш мумкин.\n18 ёшли Муаттар Қозоғистоннинг жанубидаги даларда пахта теради. Фотогроф Валерий Калиев пахта даларига қилган сафарида унинг хиргойисини эшитиб қолади, "микрофонга куйлаб бер", деган гапини эса, рус тилини билмайдиган Муаттар тушунмайди. Шунда ўзбек тилини билмайдиган фотограф имо-ишора билан ва ўзи куйлаб кўрсатиб Муаттарнинг овозини ёзиб олади.\nОшиқларни кўрса кўзда ёш,\nЎз ёрига этолмайди фош.\nЯшар мангу юрагида тош\nМуҳаббати армон бўлганлар,\nдея куйлайди қизгина.\nВалерий Калеев фотоаппарати объективига тушган ўзбек меҳнат муҳожирлари русча ёда қозоқчани билмаслиги мумкин, аммо уларнинг арзон меҳнати иш берувчилар учун жуда асқотади.\nОқ ва қора рангда ишланган расмларда тўкин ва фаровон ҳаётни кўрмайсиз, балки ҳавас қилмас шароитларда ишлаб юрган меҳнат муҳожирларини кўрасиз. Қарағандалик фотогроф Валерий Калиевни ҳам ушбу мавзуни танлашига айнан меҳнат муҳожирининг нотабиий ҳаёт тарзи сабаб бўлган.\nКалиев бир таниши офисини таъмирлаётган фарғоналик меҳнат муҳожири билан суҳбатда унинг ҳаёти билан қизиқади.\nУ уйга бир йилда икки марта боришини ва бир ёки икки ҳафта бўлишини айтди. Фарғонада унинг оиласи катта экан. Ота-онаси, опа-сингиллари ва аёли ҳамда фарзандлари. Ҳаммаси бир уйда туришади, яшаш учун дўкондан озиқ-овқатни насияга олишади. У уйига борганда дўконга кириб 6 ой давомида тўпланиб қолган қарзларни тўлайди. Пул фақат ортга қайтишга етадиган даражада қолади. Келаси 6 ой яна Қозоғистонда ишлайди ва топганини яна қарзга беришга сарфлайди. Бу ҳолат мени жуда ҳам таъсирлантирди, - дейди Валерий Калиев.\nКалиев қаҳрамонлари билан яқиндан танишган, акс ҳолда Қозоғистонда ноқонуний ишлаб юрган муҳожирлар бегона кишига расмга тушириш учун рухсат бермайди.\nИсми ўзгартирилган Абдуғаффор акани Калиев Еттисой туманидаги қурилишда учратган. Қурувчиларга бригадирлик қилаётган бу одам вақтида Фарғона водийсидаги бир масжиднинг имоми бўлган. Аммо Ўзбекистонда диндорларга нисбатан таъқиб кучайганидан сўнг имомликни ташлаб, Қозоғистонда қурувчиликни бошлайди.\nКўплар пулни бермай чув туширишади. Пулни бермайман, деб юзингга айтмайди. Ишни бошлаган вақтинг аванс сифатида озроқ беришади. Ишни тугатганингдан кейин, камчилик топишга тушиб кетишади. Бир ерда масжид қурдик, минг долларни беришмади. Тушунсанг бўлади, аммо одам масжид қураяпти-ку, - дейди Абдуғаффор ака Калиевга берган суҳбатида.\nВалерий Калиев Очиқ жамият институти танловида муҳожирлар ҳаётини акс эттириш бўйича қатнашади ва фотоапаратини олиб Қозоғистон бўйлаб сафарга отланади.\nФақат Қозоғистон жанубида ўсадиган пахта далаларридаги теримчилар билан ёнма-ён юради, қурилиш майдонларидаги оғир шароитларда ва арзон меҳнат ҳақига ишлаётган ишчилар билан танишади.\nҲатто Қозоғистоннинг йирик шаҳарларида стриптиз рақсга тушувчи меҳнат муҳожирларини учратади. Эътиборли томони, Калиев суратларида асосан ўзбекистонлик меҳнат муҳожирлари ҳаёти акс эттирилган.\nРасмлар кўргазмаси Олма ота шаҳрида Nedelka project санъат маркази томонидан ташкилллаштирилди.\nЛойиҳа ташаббускорларидан Тимур Нусимбеков муҳожирлар масаласи Қозоғистонда долзарб эканлигини ва уларнинг ҳаётига кўпда эътибор берилмаслигини, шунинг учун ҳам шу мавзуни намойиш қилишаётганини билдирди.\nФото кўргазма Бизга бегона бизникилар (Свои и чужие) деб номланади.\nОлдин СССР деган улкан мамлакат бўларди. Чегаралар йўқ эди. Ҳамма ўзимизники эди. Ҳозир эса оиласидан йироқда қурилишда ярим йил яшаб, бу муҳожирлар ўзимизникига айландими ёки улар ҳали ҳам бегонами? Улар яқинларидан узоқда яшаяпти, уйида бор-йўғи бир ҳафта бўлишади. Улар ўз уйида ўзиникими ё бегонага айланиб бўлдими?, - дея изоҳлайди Валерий Калиев.\nҚурувчиларнинг бригадири Абдуғаффор ака, мажбурликдан Қозоғистонда юрганини ўз ватанини севишини айтади. Абдуғаффор ака ва қўшиқ айтаётган Муаттарга ўхшаган ярим миллиондан ортиқ меҳнат муҳожири Қозоғистонда ризқини териб юргани айтилади.\nАммо уларнинг ҳуқуқини ҳимоя қилувчи қонун йўқ. Меҳнат муҳожирлари ҳаётини тақдир ҳукмига топширишга мажбурлар.\nОлма-отада меҳнат муҳожирларига бағишланган фотокўргазма бўлиб ўтмоқда\nҚозоғистон: ўзбекистонлик 60 меҳнат муҳожири ватанига қайтарилган\nСанкт-Петербургми ва ё "Питеристон"


"Жулйен" пироги тайёрлаш усули рецепти сирлари, оддий ва мазали\nVatanda.Com » Пазандалик » Таомлар » "Жулйен" пироги\nФранцуз ошхонасининг машҳур таомларидан бири. Жуда ҳам мазали ва нозик. Тайёрланиши оддий, натижаси дастурхон даврасида барчани лол қолдириш билан бирга, лаззатланишни тақдим этади. Таомнома учун чинакам янгилик! Ушбу рецептни албатта тайёрланг!\n500 грамм сметана\n3 дона тухум\nТуз, шакар, 1/2 чой қошиқ ичимлик содаси\n300 грамм товуқ гўшти\n1 банка маринадланган шампинон\n1 дона пиёз\n300 грамм пишлоқ\n150 грамм қаймоқ\n1. Биринчи навбатда хамирни тайёрланг. Маргаринни паст оловга қўйинг, маргарин юмшашни бошлаши билан оловдан олинг.\n2. Сметанани солинг.\n3. Тухум, туз, шакар, ичимлик содасини солинг. Унни қўшиб, қўлга ёпишмайдиган хамир қоринг ва 20 дақиқага олиб қўйинг.\n4. Бу вақт мобайнида асосни тайёрланг. Товуқ гўштини бутунлай тайёр бўлгунга қадар қайнатинг. Совутинг ва майда шаклда тўрғанг.\n5. Майда тўрғалган шампинон ва пиёзни кетма-кетликда қовуринг.\n6. Шампинонларга товуқ гўштини қўшинг, 2 дақиқа қовуринг. Қаймоқни қуйинг ва яна 2 дақиқа давомида пиширинг.\n7. Ёғ суртилган пишириш қолипига хамирни деворлари бўйлаб ёйинг.\n8. Тайёрланган асосни солинг.\n9. Қирғичнинг катта томонидан чиқарилган пишлоқни сепинг.\n10. Пирогни 200 даражада қиздирилган газ печида 30 дақиқа давомида пиширинг. Белгиланган вақт ўтиб, нозик ва мазали пирогни дастурхонга тортинг.\nТухумни окини шакар билан аралаштириб, иссик сутга солинади. Сунг, 2 стакан ун билан ачитки солиниб, суюк хамир корилади ва 2 соатга музлаткичга куйилади. Сунг, суюк хамир музлаткичдан олиниб, туз, ёг, 3та тухум сариги ва ун солиниб, юмшок хамир корилади....\nКозонга ёг солинади. Ва у кизигач, гушт солиниб, кизаргунича ковурилади. Устига тугралган пиёз солиб, уни хам кизаргунича ковурилади. Ошни ранги пиёзни ковурилишига караб узгаради. Агар сиз окишрок ошни хохласангиз, пиёзни куп кизартириб ковурманг. Агар пиёзни гушт рангига якин кизартириб ковурсангиз, ош кизил тусда булади....\nКаттик пишлок рецепти - уй шароитида тайёрлаш усули, боскичлари\nПишлоқ тайёрлаш усуллари жуда кўп. Ушбу мақолада сигир сутидан тайёрланадиган оддий пишлоқнинг рецепти келтирилади....\nКиска муддатли пархез\nНатижа: 3 кунда 2-5 кг вазн ташлаш мумкин. Таомнома: кунига 1,5 литр ёғсиз қатиқ билан кифояланиш. Агар жудаям оч қолсангиз, бир нечта нордон мевалардан истеъмол қилишингиз мумкин. Қандай: таомномада белгиланган қатиқ миқдорини 5-6 қисмга бўлиб ичинг. Қулайлиги: жуда арзон ва амал қилишда жуда осон. Камчилиги: фақат кучли иродага ва мустаҳкам...\nЮпкали шаурма ёхуд лаваш тайёрлаш рецепти - боскичлар, расмлари билан\nЮпқадаги шаурма ёҳуд лавашни кўпчилик кўчадан ҳарид қилишга одатланган, эътиборли жихати қайси тамаддиҳонадан эканлиги мухим эмас. Бироқ, уни уй шароитида тайёрлаш анча ҳавфсизроқ. Лаваш тайёрлаш рецепти ва сирлари билан қуйида бўлишамиз....\nНозик, тўйимли ва қолаверса жуда ҳам мазали пирог! Тайёрланиши оддий, натижаси эса дастурхон даврасида барчани лол қолдиради. Таомномадан ўз ўрнини эгаллайди. Ушбу рецептни албатта тайёрланг!...\nБиринчи навбатда, козонда, гуштлар, кази, туз ва зира солиниб, 3 соат давомида сувда кайнатилади. Сув биринчи кайнаб чиккан вактида купикни олиш керак. Ёдингизда булсин! Купикни канчалик эринмай олсангиз, сув шунчалик тиник булади....\nГушт, картошка, карам ва сабзи керакли катталикка булинади. Тоза козон тубига гушт булаклари териб чикилади. Сунгра тугралган пиёз, сабзи, карам ва картошка терилади. Бунда хар бир катлам устига озгинадан туз сепилади. Энг устига тугралган помидор ва саримсокпиёз булакчалари солинади. Козон газга куйилиб, ярим коса сув солинади. Устига зираворлар...


Олти ой чақалоқлик пайтида отасидан етим қолган Германия Канцлери Герхард Шрёдер бугун отаси Фриц Шрёдернинг қабрини биринчи марта зиёрат қилиш учун Руминияга келди.\n03 март 2021, Тошкент вақти: 20:48\nФриц Шрёдер иккинчи жаҳон уруши пайтида Руминиянинг марказий қисмида жойлашган Трансилвания қишлоғида Совет қўшинлари билан бўлган тўқнашувда қурбон бўлган.\nГермания Канцлери бугун кечки пайт Руминия Бош вазири Адриан Настазе ҳамда Президент Ион Илеску билан учрашади. Музокаралардан кейин 1 миллиард евро қийматида шартномалар имзоланиши режалаштирилган. Герхард Шрёдер эртага Руминиядан Болгарияга жўнаб кетади.


01:15 28 Феврал 2020\nОхирги янгиланиш: 10:14 13.11.2019\nТожикистонда Ўзбекистон маданияти кунларининг тантанали очилиш маросимида Шерали Жўраев, Ғуломжон Ёқубов, Абдуҳошим Исмоилов, Озода Нурсаидова каби санъат усталари қўшиқ куйлашди.\nОхирги янгиланиш: 20:39 08.11.2019\nОхирги янгиланиш: 14:09 07.11.2019\nОхирги янгиланиш: 09:59 31.10.2019\nОхирги янгиланиш: 08:33 30.10.2019\nОхирги янгиланиш: 16:23 29.10.2019\nОхирги янгиланиш: 23:55 28.10.2019\nОхирги янгиланиш: 20:21 25.10.2019\nОхирги янгиланиш: 13:00 25.10.2019\nШарқ мода оламининг янги тенденциялари: Тошкент мода ҳафталиги-2019\nЯқин кунларда Ўзбекистон пойтахти жаҳоннинг таниқли дизайнерлари, мода соҳаси экспертлари ҳамда оддий мода ихлосмандлари учун марказий саҳнага айланади.\nОхирги янгиланиш: 09:35 25.10.2019\nОхирги янгиланиш: 16:46 23.10.2019\nМосква метроси модалар намойиш залига айланди\nMoscow Fashion Week доирасида Москва метрополитени бекатларида модалар намойиши, кўргазмалар ва флеш-моблар бўлиб ўтди.\nОхирги янгиланиш: 15:07 21.10.2019\nИталиялик хонанда Ал Бано Тошкентда концерт беради\nFelicità, Ci Sarà, Sharazan, Liberta қўшиқларини ижро этган италиялик машҳур хонанда Ал Бано Тошкентда ўз қизи Ромина Карризи билан бирга концерт беради.\nОхирги янгиланиш: 16:57 20.10.2019\nОхирги янгиланиш: 17:28 19.10.2019\nЎзбекконцерт баёнотига кўра, илгари ҳам айрим сабабларга кўра, таъқиққа учраган хонандаларга давлат раҳбарининг ғамхўрлиги, бағрикенглиги, кечиримлилиги боис яна эркин ижодга қайтишга имкон берилган эди\nОхирги янгиланиш: 12:30 17.10.2019\nОхирги янгиланиш: 19:23 16.10.2019\nОхирги янгиланиш: 23:10 15.10.2019\nОхирги янгиланиш: 13:03 15.10.2019\nҚора танли гей актёр “Cinderella”да она ролини ижро этади\nЗамонавий кинематографияда сиёсий хушфеъллик намойиши давом этмоқда. Америкалик гей актёр машҳур болалар эртагида бош аёл ролларининг бирини ижро этиши кутилмоқда.\nОхирги янгиланиш: 11:59 15.10.2019\n“Тоғлардек баланд бўл”: коррупцияга қарши кураш ўзбек театри саҳналарида\nСпектаклда илк бор республиканинг бирорта театрида кўтарилмаган мавзу очиб берилган. Кон-металлургия соҳасида бой ҳаётий тажрибага эга инсон қисмати ва матонатли ҳаёт йўли, қўрқмас, довюрак ва фидокор ўзбек шахта кончилари ҳаёти театр саҳнасига олиб чиқилди.\nОхирги янгиланиш: 16:08 14.10.2019\nЮлдуз Усмонова концертда янги хит қўшиқларини ижро этади. Шунингдек, хонанда тўққиз тилда қўшиқ куйлади.\nЎзбекистонда автомактабларда ўқишни бекор қилиш керакми?\nҲа, мен тўлиқ қўшиламан. Ўқишнинг фойдаси йўқ, дарҳол амалий ишга ўтиш керак\nБарча назарияни қариндошлардан ҳам ўрганиш мумкин бўлса, автомактабнинг нима кераги бор\nМен қаршиман. Ҳар бир ҳайдовчи назарий ва амалий имтиҳонларни топширишлари шарт. Шундай қилинса хавфсизроқ бўлади\nМенга фарқи йўқ, мен автомобилдан фойдаланмайман


Лиқилдоқнинг тез битиши ва битмаслиги сабаблари - 27 Октября 2014 - BEPUL MP3 KO'CHIRISH, VIDEO KLIP, FOTO SURATLAR, YANGI\nСреда, 2022-01-19, 7:13 AM\nГлавная / Bosh sahifa » 2014 » Октябрь » 27 » Лиқилдоқнинг тез битиши ва битмаслиги сабаблари\nЛиқилдоқ — чақалоқ калласининг суяк билан қопланмаган жойлари (чуқурчалари)дир. Боланинг пешонасида ромб шаклида, энса қисмида учбурчак шаклида, калланинг иккала ёнида бир жуфтдан ён лиқилдоқлар бўлади. Улар чақалоқнинг осон туғилишини таъминлайди. Яъни туғуруқ йўлларидан ўтаётган чақалоқнинг боши лиқилдоқлар ёрамида кичрайиб, туғуруқ жараёни енгил ўтади.\nЛиқилдоқлар гўдакнинг 3 ойлигидан 2 ёшигача бўлган даврда суякка айлана боради. Бирор касаллик оқибатида уларнинг битиши қийинлашиши ёки аксинча, муддатидан аввал қотиши мумкин.\nМеъёрдаги лиқилдоқ 1,5-2 ёшгача битиши керак. Лиқилдоғи тез битмаётган болаларнинг 90 фоизида рахит касаллигини кузатиш мумкин. Бу касаллик организмга Д витамини танқислиги оқибатида пайдо бўлади. Демак, уни даволаш она ва бола озиқланишини назорат қилишдан бошланиши лозим.\nЧақалоқни узоқ вақт бешикда қолдириш ҳам рахитга сабаб бўлиши мумкин. Чунки қаттиқ боғланган бола организмида қон айланиши сустлашиб, суяклар ривожланишига тўсқинлик қилади. Ушбу ҳолат рахитнинг бош омилидир.\nЛиқилдоқ ҳажмига келадиган бўлсак, у 1 сантиметрдан кичик ёки 3 сантиметрдан катта бўлса, меъёрнинг бузилганидан дарак. Шунингдек, 3 сантиметрдан катта ва шишиб турган лиқилдоқ гидроцефалия (халқ тилида бош истисқоси ҳам дейилади) синдроми ташхисига асос бўлади. Бу касаллик мия қоринчаларида орқа мия суюқлигининг кўпайиши билан кечувчи касаллик бўлиб, у билан оғриган болаларда лиқилдоқ битиши қийин кечади. Ҳатто боланинг ривожланишдан ортда қолиши, лиқилдоғи ва бошининг катталашиб бориши ҳам кузатилади.\nҚуйидаги сабаблар бош истисқосига олиб келади:\n- ҳомиладорликда турли шамоллашларни бошдан кечириш;\n- кечиккан токсикоз;\n- бўлажак онанинг буйрак хасталикларига чалиниши;\n- аёлнинг тўлақонли озиқланмаслиги.\nОдатда Д витамини танқислигини бошдан кечирган болаларда қиш, баҳор ва куз ойларида рахит профилактикаси ўтказилади. Ёзда боланинг ўзи қуёш нури орқали Д витамини билан тўйинади.\nАммо лиқилдоғи вақтидан илгари битган болаларда бундай профилактика қўлланилмайди, балки антивитамин Д ва танадаги кальцийни нейтраллаштиргани учун магний препаратлари буюрилади. Лиқилдоқнинг тез битиши ёки 1 сантиметрдан кичиклиги микроцефалия касаллигининг белгиси бўлиши мумкин. Бу касалликда боланинг боши ниҳоятда кичкина бўлиб, жисмоний нуқсони яққол сезилиб туради. Лиқилдоқ тез битиши туфайли суяклар мияни сиқиб қўяди. Натижада мия яхши ўсмай, мия ичи босимининг ошишига олиб келади. Одатда бундай болаларда ақли заифлик, ривожланишдан орқада қолиш, тутқаноқ кабилар кузатилади.\nШунингдек, томирларда, ғовак аъзоларда, организм бўшлиқларида гидростатик босимнинг ортиши билан кечувчи гипертензия синдромида ҳам чақалоқ лиқилдоғи меъёрда бўлмайди. Бунда боланинг лиқилдоғига қўл қўйилганда қимирлаб туриши, юрак уришига ўхшаган пульсация беришини пайқаш мумкин. Гипертензия синдроми ташхиси қўйилган болаларда мия ичи босимининг ошиши кузатилади. Буни гўдакнинг безовталаниши, уйқусининг ёмонлиги, бошини орқага ташлаб йиғлаши, эммаслигидан пайқаш мумкин.\nЧақалоқ дунёга келгач, бу каби ҳолатлар кузатилмаслиги учун она ҳомила пайдо бўлиши биланоқ ўзига бўлган эътиборини кучайтириши, шамоллаш касалликларининг олдини олиб, витаминли овқатланиши лозим.\nмақола болалар шифокори билан ҳамкорликда тайёрланди.\nКатегория: Foydali maslahatlar / Полезны советы | Просмотров: 3752 | Добавил: Yangilik, newsuz, uznews, xabarlar, habarlar, новости, Yangiliklar, ahborot, Yangi, NEWS | Рейтинг: 1.0/1


Ўзбекистонда Россиянинг “1-канал”и мухбири иш бошлади\n06 март 2021, Тошкент вақти: 04:54\nШайбон Хабарларга қараганда, Ўзбекистон Ташқи ишлар вазирлиги Россиянинг “1-канал” телекомпанияси мухбирини аккредитация қилган. Бир неча йиллардан буён ушбу телеканал Ўзбекистонда ўз мухбирига эга эмас эди.\nЎзбекистон ташқи ишлар вазирлиги матбуот хизмати раҳбари Илҳом Зокиров “1-канал” мухбири аккредитация қилинганини тасдиқлади. Аммо, унинг айтишича, “1-канал” ўз мухбири учун вақтинчалик аккредитация сўраган ва вазирлик бу илтимосни қаноатлантирган, яъни мухбир уч ойга аккредитация қилинган.\nЎзбекистонда “1-канал” мухбири сифатида иш бошлаган Улуғбек Эргашевнинг таъкидлашича, канал раҳбарияти билан келишувга кўра, у вақтинчалик аккредитациядан ўтади ва бу муддат ичида ўз ишини кўрсатиши керак. Агар журналистнинг иши маъқул бўлса, узоқ муддатли аккредитация сўралиши мумкин. “1-канал” кейинги йилнинг баҳорида Тошкентда ўз мухбирлик бўлимини очишни режалаштирган.\nҲозиргача Россиянинг бирорта телеканали Ўзбекистонда ўз мухбирлик бўлимига эга эмас. И.Зокировнинг айтишича, Россия телеканаллари мухбирлари Ўзбекистонга келиб туради, бироқ мухбирлик бўлими очиш ҳақида ҳали бирорта таклиф тушгани йўқ.


Умар Сайфиддин (1884-1920; Туркия) | www.ziyouz.uz\nБош саҳифа Жаҳон насри онлайн антологияси Умар Сайфиддин (1884-1920; Туркия)\nРубрика: Умар Сайфиддин (1884-1920; Туркия)\nТурк ҳикоячилигининг мумтоз вакили, журналист ва зобит Умар Сайфиддин 1884 йили Туркиянинг Беликесир шаҳрида дунёга келди. Аввал Усмония мактабида, сўнгра ҳарбий билим юртларида ўқиган Умарнинг илк ижод маҳсули 1900 йили “Мажмуаи адабийя”да чоп этилди. 1906 йили Измирдаги жандарм мактабига ўқитувчи бўлиб ишга кирди. Шу йилларда Измирда чоп этиладиган “Себат”, “Хизмат”, “Сарбаст” каби газеталарга мақолалар ёзди.Умар Сайфиддин ҳарбий ҳаракатларда иштирок этаркан, ижодни ҳам тарк этмади. 1911 йили “Ёш қаламкашлар” журналида унинг “Янги лисон” номли мақоласи имзосиз чоп этилди. Мақолада миллий тилни асраб қолиш, бошқа тиллардан сўз олгандан кўра, унинг миллий муқобилларини топиш, адабиётни халқ тилига яқинлаштириш каби жиддий масалалар кўтарилган эди. Унинг “Баҳор ва қалдирғочлар”, “Қўзғолиш хабари”, “Примо Турк боласи”, “Онт” ва “Ишқ тўлқини” каби ҳикоялари ҳам айни шу журналда босилди.Лейтенант Умар Сайфиддин 1912 йилда Болқон урушида қатнашди ва Яня яқинида юнон армиясига асирга тушди. “Пасткаш”, “Маҳдий”, “Ҳуррият Байроқлари” номлı ҳикояларида асирликдаги ҳаётини қаламга олди. Бу ҳикоялар “Халққа тўғри”, “Турк юрти” ва “Зако” каби журналларда нашр этилди.Бир йиллик асирликдан сўнг, 1913 йили Истанбулга қайтди ва ҳарбийликни ташлаб, “Турк Сўзи” журналига муҳаррирлик қила бошлади. 1914 йилдан умрининг охиригача Кабаташ мактабида адабиётдан дарс берди.Умар Сайфиддин 1920 йили 36 ёшида қанд касалидан вафот этди.Умар Сайфиддиннинг “Тарих азалий такрордир” (1910), “Ҳарам” (1918), “Эфруз Бей” (1919), “Қаҳрамонлар”, “Бомба”, “Ҳарам”, “Узун пошналар”, “Ҳалоллик”, “Ёлғиз баҳодир”, “Исканжа”, “Ишқ тўлқини”, “Оқ Лола”, “Сирли амалиёт”, “Форса”, “Бадал” (“Ёшлик” журналида чоп этилган), “Пушти дурли ёқа” каби асарлари машҳур.\nУмар Сайфиддин. Зайтун ва нон (ҳикоя)\nЧоп этилган 27.02.2019 27.02.2019 МуаллифZiyouz.uz\nАгар бермаса Маъбад Нима қила олади Маҳмуд? (Халқ мақоли) Бу ёш, оппоқ, соғлом хотин худди золим ошиғининг зулмига дучор бўлган илгариги замон жорияларига ўхшар эди… Ўнгиб кетган чит кўйлаги далва-далва йиртилган. Қуюқ, жингалак, тилладай сочлари мармар каби оппоқ елкаларига тўкилган, давоми…\nУмар Сайфиддин. Онт (ҳикоя)\nМен Гўнанда* туғилдим. Йигирма йилдан бери кўрмаган бу қасабам хаёлимда саробдай туюларди. Туғилган жойимнинг хаёли анча аввал кўрган тушимдай туюларди. Ўша пайтлар юзбоши* бўлган дадам билан бирга ҳар доим ёнидан ўтган бозор олдидаги масжидни, унинг қаршисидаги кичкина, ҳароб шодирвонни,* ичида давоми…\nУмар Сайфиддин. Каромат (ҳикоя)\nЁнғин ярим соатдан бери давом этарди. Маҳалла аҳолиси ёнғиннинг иккита уйдан нарига ўтмай сўнишига ишонишарди. Чунки ўртада бир улуғ зотнинг мақбараси бор эди. Бу ернинг ёниши асло мумкин эмасди! Шиддатли жануб шамоли эсар, олов ва учқунларини сочган тахта парчалари мақбаранинг давоми…\nУмар Сайфиддин. Қурбақа дуоси (ҳикоя)\nРашот Нури Гунтекинга Шаҳар ташқариси… Истамбулнинг ташқарисида ўтган ҳаёт, қанчалар ҳуш! Буни фақат бошидан ўтган киши билади. Бир тарафда номдор кишилар, зиёлилар! Нариги тарафда эса давлат хизматчилари, зобитлар, муаллимлар…Сўнгра қасабанинг ер-мулк эгаси, шу ерлик инсонлар… Ҳар табақанинг, ҳар тоифанинг айри-айри давоми…\nУмар Сайфиддин. Яккама-якка (ҳикоя)\n“…Турклар оз сўзлаб, кўп иш қиладилар.”Мақтул Ибраҳим Паша*. Босния беги билан Семендире* бегининг аскарлари мана неча ҳафтадир “Яйча”ни* ўраб олган, қўмондонларининг келишини кутардилар. Тинмас ёмғирларнинг, бўронларнинг ура-ура йўсинлатган кулранг девори буюк қалъа қувватига ишонарди. На эшигида, на устида биров кўринарди. давоми…\nУмар Сайфиддин. Чўқмор (ҳикоя)\nКараманнинг* қўйини,Сўнгра чиқар ўйиниТурк мақоли Кичик пойтахтнинг қоришиқ кўчалари бугун гавжум эди. Худди баҳордаги ҳайит байрамидаги каби… Ёши улуғ хотинлар, кенг оқ енгли, кумуш жиякли бозор кийимларини кийишган, оқ потур* шимли бақувват эркакларнинг тўла кўзаларда тақдим этган шаробларини ичиб жўшар давоми…\nУмар Сайфиддин. Баланд пошналар (ҳикоя)\nҲатижа Ҳоним жуда вақтли тул қолган бой бир хонимафанди эди. Ўн уч ёшдалигида олтмиш олти ёшли қарияга теккани учун “ерга тегиш” деган нарсадан нафратланган эди. Ўн йилга яқиндирки, эркак деса унинг хаёлига роматизм, балғам, пахта, банка, ёд йиғимларидан иборат кир, давоми…\nУмар Сайфиддин. Қизил дурли кўйлак (ҳикоя)\nКатта гумбазли девонхона биноси ҳар кунгидан сокин, ҳар кунгидан салқин эди. Деразалардан кирган баҳорнинг мовий нурлари кошинларнинг яшилликка бурканган теранлигига сингиб, кўзни оларди. Чарчоқдан ҳолсизланиб, ипак тўшакларга тиз чўккан вазирлар остларига солинган гиламнинг рангин нақшу нигорларига қарашар, узун оппоқ соқолини давоми…\nЎрта денгизнинг қаҳрамонликлар макони бўлмиш сўнгсиз уфқларига қараган кичик тепалик мўъжазгина чаманзор эди. Ингичка узун новдали бодом дарахтларининг олачалпоқ сояси соҳилга энган сўқмоққа тушар, кўкламнинг майин шабадаларидан сархуш чағалайлар савдойи чуқур-чуқурлари билан самода шовқин соларди. Бодомзорнинг ёни кенг узумзор эди. давоми…\nУмар Сайфиддин. Жароҳат изи (ҳикоя)\nУмар Сайфиддин. Маъқул бир қайтиш (ҳикоя)\nУмар Сайфиддин. Фалақ (ҳикоя)


Сув-экология ННТнинг Давлат экология қўмитаси вакиллари билан учрашуви - Anhor\nAnhor Все посты Сув-экология ННТнинг Давлат экология қўмитаси вакиллари билан учрашуви\nАндижон, Наманган ва Фарғона вилоятларининг 22 та сув-экология нодавлат нотижорат ташкилоти Фарғонада Ўзбекистон давлат экология қўмитаси иштирокида Марказий Осиё Минтақавий экология маркази (МОМЭМ) томонидан ташкил қилинган махсус учрашувда қатнашди.\nУчрашувни МОМЭМ Ўзбекистон филиалининг директори Шаҳноза Умарова очди. Унинг сўзларига кўра, «МОМЭМ ўз фаолиятини бошлагандан буён экология бўйича ННТ билан ҳамкорлик қилиб келади, ушбу ҳамкорлик схемалари донорларнинг имкониятлари, устуворликларига ва қўллаб-қувватловчи ташкилотлар қараб ўзгариб келди. Ушбу жараёнда бундай ҳамкорликнинг сифатли таркибий қисмларини ўзгартириш, ННТларни семинар ва тренинг тингловчилари ролидан экспертлар, консультантлар, спикерлар ва фасилитаторлар ролига ўтиш учун шароитлар яратишнинг уддасидан чиқилди. МОМЭМ субшартномалар асосида ўзларининг йирик лойиҳалари доирасида ННТларнинг эксперт салоҳиятини конкрет ишларга катта қизиқиш билан жалб этмоқда. Ўзбекистонда бу Жаҳон банки, USAID ва Европа Иттифоқи томонидан молиялаштирилаётган CAMP4ASB, Smart Waters ва UzWaterAware лойиҳаларидир».\nШаҳноза Умарова МОМЭМ бундан кейин ҳам ННТлар билан мавжуд амалиётни давом эттиришини ҳамда ННТларнинг давлат тузилмалари, ОАВ билан ўзаро ҳамкорлигини кучайтириш учун янги шароитлар яратишини қайд этди.\nЎзбекистон фуқароси Москвада гиёҳванд моддалар билан ушланди


Янги формат: Бу йил Наврўз байрами тўққиз кун нишонланади NUR-SULTAN. Kazinform – «Наурыз шапағаты» концепциясига кўра, бу йил Қозоғистонда Наврўз байрами тўққиз кун давомида нишонланади ва ҳар бир куннинг ўзига хос номи ва маъноси бўлади. Бу ҳақда «Рухани жаңғыру» жамиятни ривожлантириш институти қошидаги Рухани жаңғыру маркази бошлиғи Жанар Буканова маълум қилди, дея хабар беради Kazinform мухбири.\nБойқўнғирдан OneWeb спутниги ўрнатилган ракета учирилади BAIQOŃYR. Kazinform – Бойқўнғир космодромидан «Фрегат-М» тезланиш блоги ва Британиянинг OneWeb алоқа спутниги ўрнатилган «Союз 2.1б» ташувчи ракетасига старт берилишига уч сутка қолди, деб хабар беради Kazinform мухбири.\nБу йил Ақтўбеда 2 мингдан зиёд уй қуриб битказилади AQTÓBE. Kazinform - 2020 йилда Ақтўбеда жами майдони 100 минг квадрат метрни ташкил қилувчи турар жойларни фойдаланишга бериш режалаштирилмоқда. Бу - 1999 квартирадан иборат 4та тўққиз қаватли уй ва кам қаватли 21та уйдир, деб хабар беради Kazinform мухбири шаҳар ҳокими матбуот хизматига ҳавола қилиб.\nҚозоғистонда электромобильга бўлган талаб қандай NUR-SULTAN. Kazinform – 2019 йилда Қозоғистонда 1 492 114 автомобиль рўйхатга олинган. Бу ҳақда «ҚазАвтоЎнеркасип» автосаноат корхоналари иттифоқи маълум қилди, деб хабар беради Kazinform мухбири.


Бугун, Ўзбекистон Суперлигасининг 23-тур учрашувларига расман старт берилади.\nЖиззахда "Сўғдиёна" клуби Самарқанднинг "Динамо"сига қарши баҳс юритади. Ушбу беллашув 17:00да старт олади. Ҳозирда Улуғбек Бақоев устозлигидаги жиззахликлар 3-ўрин учун курашмоқда. Шу сабабли улар ҳар бир турда максимал ғалаба учун баҳслашишади. "Динамо"да эса аҳвол анча оғир. Тачмурод Агамуродов бош мураббий этиб тайинланганидан кейин ҳам самарқандликлар ғалаба қозона олишмаяпти. Улар сўнгги поғонани эгаллаб турибди.\nСуперлигада жон сақлаб қолиш учун курашаётган "Қизилқум" бугун Навоийда "Металлург"ни қабул қилади. Ўтган турда "Қўқон-1912" майдонида ғалаба билан ортига қайта олган Ҳамиджон Актамов шогирдлари бугун "Металлург"ни мағлуб қилиш учун майдонга чиқади. "Қизилқум" ҳисобида 22 очко мавжуд бўлиб, улар сўнгги поғонадаги "Динамо"дан атига 4 очко илгарилаб кетган. Шу боисдан сўнгги ўринларда юрган жамоалар иштирокидаги баҳслар анча қизиқарли тарзда ўтиши маълум.\n17:00. "Сўғдиёна" - "Динамо"\n17:00. "Қизилқум" - "Металлург"


05:00 / 23.01.2017 6012 pdf Ўқиш режими + -\n70. Ўз динларини ўйин-кулгу қилиб олган ва ҳаёти дунёга алданиб кетганларни тарк эт. У (Қуръон) ила эслатгинки, ҳеч бир жон қилган касби туфайли ҳалокатга дучор бўлиб, Аллоҳдан ўзга бирор дўст ва шафоатчисиз ҳолга ва барча фидо қиладиган нарсани фидо қилса ҳам, ундан қабул қилинмайдиган ҳолга тушиб қолмасин. Ана ўшалар қилган касблари туфайли ҳалокатга дучор бўлганлардир. Куфр келтирганлари учун уларга қайноқ сувдан шароб ва аламли азоб бордир.\n«Ўз динларини ўйин қилиб олганлар», динга эҳтиром билан қарамайдиган, динни ўз хоҳишларича тўғрилашга ҳаракат қиладиганлардир. Улар мушриклардан, аҳли китоблардан ёки мусулмонман деб юрганлардан ҳам бўлиши мумкин. Улар, мен фалон динданман, дейдилар-у, аммо ўша динга амал қилмайдилар, эҳтиромини жойига қўймайдилар. Вақти келганда, ўзини диндор қилиб кўрсатишга уринадилар-у, аммо нарироққа бориб, билганларидан қолмайдилар. Улар, агар ўхшатиш жоиз бўлса, хўжайинни алдаб, ўйин-кулгу қилиб юрган хизматчига ўхшайдилар. Балки улардан ҳам баттардирлар.\nУлар диний ақида ва ҳукмларни масхара қилиб куладилар. Қуръони Карим ёки ҳадиси шарифда собит бўлган ақида ёки шариат масалаларини масхара қила туриб, боз устига, «мусулмонман» деб юрганлар сонсиз-саноқсиз эканлигини яхши биламиз. Уларнинг орасида салла-чопон кийиб олган, юқори «диний мансаб»ни миниб олганлари қанча. Ана шу охирги тоифа нечоғли хатарли эканлигини ўз кўзимиз билан кўрган халқмиз. Улардан бири, ғайбиётнинг баъзисига ишониб бўлмайди, мисол учун, Нуҳ Пайғамбарнинг тўққиз юз эллик йил яшамоғига ишониб бўлмайди, деса, бошқаси Бадр урушида фаришталар тушганини ҳеч ким кўрмаган, бу нотўғри гап; Ийсо алайҳиссалом бошқалар қатори ўлиб, бошқалар қатори кўмилган, дейди. Шу билан Қуръонни инкор этиб, кофир бўлади. Аммо салла-чопон катта, ўзини мусулмонларга пешво санайди. Уларнинг намоз ўқимаса бўлаверади, ароқ ичса ҳам бўлаверади, каби «насиҳат»лари ва айни шу ва бошқа фосиқликларни ўзлари қилаверишлари динни ўйин-кулгу, мазах қилишдан бошқа нарса эмас.\n«Ҳаёти дунёга алданиб қолганлар» ҳам булардан қолишмайди. Одатда бу икки тоифа бир-бирига қоришиб кетган бўлади. Яъни, динни ўйин-кулгу қилганлар, албатта, ҳаёти дунёга алданган бўлишлари ёки, аксинча, ҳаёти дунёга алданганлар динни ўйин-кулгу қилиб олишлари турган гап. Ҳаёти дунёга алданганлар унинг бандаси бўлиб қоладилар. Дунё нимани буюрса, ўшани қиладилар. Ҳаёти дунё йўлида дину диёнатларини ҳам сотадилар. Ҳар қандай пасткашликка борадилар. Шунинг учун улар хавфли одамларга айланадилар. Уларнинг бу оғир маразлари бошқаларга ҳам юқиши мумкин.\n«Ўз динларини ўйин-кулгу қилиб олган ва ҳаёти дунёга алданиб кетганларни тарк эт».\nУшбу ояти карима ҳукмига мувофиқ, уларга қарши жиҳод қила олмаганлар улардан ўзларини йироқ тутишлари, умуман алоқа қилмасликлари даркор бўлади.\nАллоҳ таоло ушбу оят давомидада уларнинг ёдларига динни ўйин-мазах қилганлари учун ҳалокатга дучор бўлишлари муқаррар эканлигини Қуръон ёрдамида эслатишни буюрмоқда:\n«У (Қуръон) ила эслатгинки, ҳеч бир жон қилган касби туфайли ҳалокатга дучор бўлиб, Аллоҳдан ўзга бирор дўст ва шафоатчисиз ҳолга ва барча фидо қиладиган нарсани фидо қилса ҳам, ундан қабул қилинмайдиган ҳолга тушиб қолмасин!»\nПайғамбаримиз соллаллоҳу алайҳи васаллам ва у кишининг меросхўрлари–Ислом даъвати йўлига ўзини бағишлаган кишилар ўз динини ўйин-кулгу қилиб олган, ҳаёти дунёга алданган ўшандай кишиларга оқибатлари даҳшатли бўлишини эслатишга амр қилиняптилар. Мазкур кишилар ўз кирдикорлари–динни мазах қилганлари, ҳаёти дунёга алданганликлари туфайли ҳалокатга дучор бўлишлари аниқ. Улар бу қилмишлари ила Аллоҳдан жудо бўлганлари аниқ, аммо Аллоҳдан айрилгач, ўзга бирор дўст ва шафоатчисиз ҳолга тушиб қолишларини ҳам унутмасинлар. Бу дунёда мансаб учун, қийин ҳолдан қутулиш учун динни ўйин-кулгу қилиб, мақсадга эришиб юрганлари у дунёда ўтмай қолади. Улар фидо этиш мумкин бўлган ҳамма нарсани–маънавийми-моддийми, ҳаммасини фидо қилсалар ҳам, қиёмат куни улардан қабул қилинмайди. Қилмишлари учун жавоб беришлари керак. Жазо керак.\n«Ана ўшалар қилган касблари туфайли ҳалокатга дучор бўлганлардир».\nДўзахга тушишдан кўра даҳшатли ҳалокат йўқ. Улар фақат дўзахга тушиш билан қутулиб қолмайдилар. Балки дўзахда турган ҳолларида қилмишларига яраша азоб ҳам тортадилар.\n«Куфр келтирганлари учун уларга қайноқ сувдан шароб ва аламли азоб бордир».\n05:00 / 23.01.2017 2058\n2202 05:00 / 23.01.2017\n2444 18:22 / 29.03.2018\nИмом Ҳамза азЗайёт алКўфий қироати.1 Ундан Халафнинг ривояти.Бизга уни Муҳаммад ибн Аҳмад хабар берган. У айтганки.Бизга Ибн Мужоҳид хабар берган. У айтганки.Бизга давоми...\n671 14:00 / 23 февраль\n3311 05:00 / 23.01.2017


Халқ таълими тизимида 8386та мажбурий меҳнатга жалб қилиш ҳолати кузатилган - EFFECT.UZ\n. 20:34 | 22.11.2021\nЖорий йилнинг ўтган даври мобайнида халқ таълими тизимида 8386та ҳолатда меҳнатни муҳофаза қилиш талаблари бузилган. Бу ҳақида “Расмий хабарлар” канали маълум қилди.\nҚолган тизимларда ушбу кўрсаткич қандай?\nАОКАда бўлиб ўтган брифингда Бандлик ва меҳнат муносабатлари вазирлиги ахборот хизмати раҳбари Мавжуда Мирзаева мажбурий меҳнатни олдини олиш, меҳнатни муҳофаза қилиш ва аҳоли бандлиги масалалари юзасидан маълумот берди.\nБрифингда қайд этилишича, ўтган 10 ой мобайнида Давлат меҳнат инспекциясига келиб тушган 20 814та мурожаатнинг 10 441тасида қонунбузилиши ҳолатлари аниқланган.\n– вакансия ва ижтимоий ҳимояга муҳтож шахслар учун квоталанган иш ўринларига жойлаштириш бўйича қонунбузилиш ҳолатлари;\n– норасмий иш ўринларини расмийлаштириш бўйича қонунбузилишлари;\n– мажбурий меҳнат бўйича қонунбузилишлари;\n– меҳнатни муҳофаза қилиш талабларини таъминламаслик юзасидан қонунбузилишлари тизимлар кесимида;\n– бахтсиз ҳодиса оқибатида жабрланган ишчи ва ходимлар ҳқуқларини ҳимоя қилиш бўйича амалга оширилган ишлар.\nTeglar:Мажбурий меҳнат, Халқ таълими\n«Экоқўмита ва Экопартия диққатига! Бу кетишда шаҳар ўлади» – Экофаол


30.04.2019\tИқтисодиёт Comments Off on Хитой нимани истаяпти? «Бир макон, бир йўл» лойиҳасидан умидлар ва хавотирлар\nСинологларимиз (хитойшунос) етишмаслигиданми, илмий ҳамда оммабоп нашрларимизда Хитой ҳақида таҳлилий мақолалар жуда кам. Ваҳоланки, Ўзбекистон-Хитой вектори мамлакатимиз иқтисодиёти учун тобора катта аҳамият касб этмоқда ва ҳамкоримиз Хитой Халқ Республикаси ҳақида етарлича маълумотга эга бўлишимиз керак. Шу боис, ушбу мамлакат ҳақида Kun.uz учун икки қисмдан иборат мазкур мақолани ёзишни ният қилдим. …\nТула яқинидаги супермаркетда ўзбекистонлик сотувчи аёлни харидорлар кўз ўнгида пичоқлаб кетишди\n30.04.2019\tЖамият Comments Off on Тула яқинидаги супермаркетда ўзбекистонлик сотувчи аёлни харидорлар кўз ўнгида пичоқлаб кетишди\nКеча Узловая шаҳридаги «Пятерочка» супермаркетида эркак киши кассирга ҳужум қилиб, аёлга пичоқ билан 20га яқин жароҳат етказди ва воқеа жойидан яширинди. «Тульские новости» нашри хабарига кўра, супермаркет қўриқчилари эркакни тўхтатишга ҳаракат қилишмаган. Жабрланувчи олган жароҳатлари туфайли касалхонада ҳаётдан кўз юмди. «Полициячилар қисқа вақт ичида гумонланувчининг шахсини аниқлашди. У маҳаллий аҳоли …\n30.04.2019\tЖамият Comments Off on Аёлларга қандай эркаклар ёқади?\nҚанақа аёлллар энг ширин? Эркаклар учун қадрлайдиган фазилатлар кўпинча ташқи кўриниш, кўкрак катталиги ёки бошқа стереотипларга алоқаси йўқ. Баркамол жисмоний, гўзал кўзлар ва Голливуд табассумига қараганда кучлироқ жинсий вакиллар учун муҳимроқ бўлган камида 13 хил бўлмаган параметр мавжуд. Ҳар бир инсон бир аёл билан бирга бўлишни хоҳлайди … Ишончли. Ўз …\n29.04.2019\tСпорт Comments Off on Бьелса йил фэйр-плейига айланган ҳолатга изоҳ берди\n«Лидс Юнайтед» бош мураббийи Марсело Бьелса Чемпионшипнинг 45-турида «Астон Вилла»га қарши ўйинда (1:1) шогирдларидан ҳалол ўйнашни талаб қилгани билан боғлиқ ҳолатга изоҳ берди. «Биз шунчаки рақибга жавоб голини уришга имкон бердик. Ҳаммасини ўзингиз кўрдингиз. Инглиз футболи ўзининг спортча характери ва ҳалоллиги билан танилган. Шундай экан, ушбу вазиятга қандайдир изоҳ бериб …\n29.04.2019\tИқтисодиёт Comments Off on Қалампир экспорти бўйича натижалар қандай бўлди?\n2018 йил баҳорида Ўзбекистон Республикаси Вазирлар Маҳкамасининг 2018 йил 27 январдаги 62-сонли қарори ижросини таъминлаш мақсадида Қорақалпоғистон Республикаси ва вилоятларда 15 минг гектардан ортиқ майдонга экспортбоп аччиқ қалампир кўчатлари қадалганди. Ўтган йил қалампир етиштириш ва экспорт қилиш бўйича ўзига хос синов даври бўлди. Қийинчиликлар, тушунмовчиликлар юзага келди, туғилган муаммоларга ечим …\n29.04.2019\tМаданият Comments Off on шов-шувли фильм ҳақида барча фактлар\n«Қасоскорлар: Интиҳо» фильми премьера ҳафтасининг охирида дунё бўйлаб 1,2 млрд доллар – илк уикенд учун кино тарихидаги энг кўп маблағни жамғара олди. Ушбу фильм Marvel кинокоинотининг 10 йил давомида бир ипга тизиб келинган воқеалар ривожидаги сўнгги фильм ҳисобланади. Премьера кассабоплиги бўйича илк ҳафтанинг ўзидаёқ жаҳон кинопрокатидаги барча рекордларни янгилаши кутилганди. Премьера дастлаб …\nЖаҳонгир Ортиқхўжаев қурилишлари бузилган инвестор билан камералар қаршисида баҳслашди\n29.04.2019\tСиёсат Comments Off on Жаҳонгир Ортиқхўжаев қурилишлари бузилган инвестор билан камералар қаршисида баҳслашди\n2018 йилнинг ноябрь ойида тадбиркор Муҳаммадбобур Хўжаев мурожаати асосида суриштирув ўтказганди. Бу мурожаат бўйича тайёрланган «Бир кунда 600 минг доллардан ортиқ маблағ йўқотдим». Тошкентда тадбиркор қураётган уйлар бузиб ташланди» сарлавҳали мақолада тадбиркорнинг Мирзо Улуғбек тумани «Авайхон» маҳалласи ҳудудида қурилаётган 3 қаватли турар-жой биноси шаҳар ҳокими Жаҳонгир Ортиқхўжаев назоратида бузиб ташлангани …\n25.04.2019\tМаданият Comments Off on Ўзбекистонда 2021 йилдан мажбурий тиббий суғурта тизими жорий этилади\nТошкент шаҳрида Соғлиқни сақлаш вазирлиги ва Жаҳон соғлиқни сақлаш ташкилотининг (ЖССТ) Ўзбекистондаги ваколатхонаси томонидан мамлакатимизда соғлиқни сақлашни молиялаштиришни ислоҳ қилиш мавзусида олий даражадаги сиёсий мулоқотлар бўлиб ўтмоқда. Унга молиявий ислоҳотлар ва мажбурий тиббий суғурталашни жорий этиш учун масъул бўлган вазирлик ва идоралар вакиллари, шунингдек, ЖССТ Европа минтақавий бюроси, Россия, Буюк …\n25.04.2019\tЖамият Comments Off on Нурота тумани комплекс ижтимоий-иқтисодий ривожлантирилади\nНорматив-ҳуқуқий ҳужжатлар лойиҳалари муҳокамаси порталида Вазирлар Маҳкамасининг “2019-2021 йилларда Навоий вилоятининг Нурота туманини комплекс ижтимоий-иқтисодий ривожлантириш чора-тадбирлари дастури тўғрисида”ги қарори лойиҳаси жойлаштирилди. Ҳужжат билан Навоий вилояти ҳокимлиги, Ўзбекистон Республикаси Иқтисодиёт ва саноат вазирлиги, Инвестициялар ва ташқи савдо вазирлиги, Молия вазирлиги ҳамда бошқа манфаатдор вазирликлар, хўжалик бирлашмалари ва тижорат банклари томонидан ишлаб …


Мафтунанинг иқболи порлоқ\nБаҳорнинг илк кунларида Самарқанд иқтисодиёт ва сервис институтининг академик лицейида хушхабар тарқалди.\nЛицейнинг 3-босқич ўқувчиси Мафтуна Саматбоева Ўзбекистон Республикаси Президентининг жорий йил 2 мартдаги "Зулфия номидаги Давлат мукофоти билан тақдирлаш тўғрисида"ги қарорига мувофиқ, Зулфия номидаги Давлат мукофоти билан тақдирлангани барчани бирдек қувонтирди.\nТўлқин Алибоев ва Гулнора Алибоевалар оиласидаги китобхонлик, илмсеварлик муҳитида улғайган Мафтуна Жомбой туманидаги 46-умумтаълим мактабида аниқ фанларни пухта ўзлаштирди. Айниқса, бобоси Ҳайитбой Шавманов набирасини ҳар томонлама қўллаб-қувватлаб, дарсдан кейинги бўш вақтларини тўлиқ назорат қиларди. Устози Малоҳат Туғилова шогирдидаги илмсеварликни, иқтидорни илғаб, Мафтунани ўз устида ишлаш, олган билимларини мудом такрорлашга ундарди. Бу саъй-ҳаракатлар самарасини бера бошлади. Мактабда ўқиб юрган кезларида Мафтуна Саматбоева математика фани бўйича вилоят ҳамда республика миқёсида ўтказилган билимлар беллашуви, фан олимпиадаларида фаол қатнашиб, биринчи, иккинчи ўринларни қўлга кирита бошлади.\n— Набирамнинг болалигиданоқ иқтидорини қўллаб-қувватлаб, рағбатлантириб, устозлари билан ҳамкорликда ишладик, — дейди Мафтунанинг бобоси Ҳайитбой Шавманов. — Тинимсиз машқ, ўз устида ишлаши натижасида математика фани бўйича тенгдошларидан анча олдинлаб кетганини кўрсата бошлади. 9-синфни битиргач, 2015 йилдан Самарқанд иқтисодиёт ва сервис институти академик лицейида ўқишни давом эттирди. Тажрибали устоз-мураббийлардан сабоқ олган набирам қатор муваффақиятларга ҳам эришди.\n2016 йилда Мирзо Улуғбек номидаги Ўзбекистон Миллий университетининг С. Сирожиддинов номидаги академик лицейида "Илмгоҳим — фахрим!" шиори остида ўтказилган республика кўрик-танловида математика фани бўйича биринчи ўринни эгаллади. 2017 йилда эса М. Ломоносов номидаги Москва давлат университети Тошкент филиалида академик лицей ўқувчилари ўртасида ўтказилган фан олимпиадасида мамлакатимизнинг 500 нафардан ортиқ ёшлари орасида муносиб иштирок этиб, кумуш медални қўлга киритди.\n— Мафтунадаги ўз устида мустақил ишлаш, талабчанлик, тиришқоқлик бошқа тенгдошларида камдан-кам учрайди, — дейди унинг устози Достон Асламов. — У дарслардан сўнг бир неча соатлаб ўтказилган тинимсиз машқлар натижасида мураккаб бўлган мисол ва масалаларга ҳам ечим топганига гувоҳ бўлганман. Унинг хорижий илмий журналларда бир нечта илмий мақолалари ҳам эълон қилинди. Республикада эришган ютуқлар билан чекланиб қолмай, Мафтуна билан халқаро мусобақаларга ҳам тайёргарлик кўра бошладик. Албатта, бу ўз самарасини ҳам берди.\nМафтуна 2017 йилда Қозоғистоннинг Олмаота шаҳрида математика, физика ва информатика фанлари бўйича XIII халқаро Жаутиков фан олимпиадасида фахрий ёрлиқ билан тақдирланди. Юксак мақсадлар сари олға интилган иқтидорли ўқувчи жорий йилнинг 10-16 январь кунлари бўлиб ўтган худди шу олимпиадада муваффақиятли иштирок этди. Жаҳоннинг 14 та мамлакатидан 200 нафардан ортиқ иқтидорли ёшлар қатнашган XIV халқаро Жаутиков фан олимпиадасида Мафтуна Саматбоева кумуш медални қўлга киритди.\n— Эришаётган муваффақиятларим менга она Ватанимда, оилам ва таълим олаётган академик лицейда яратилган имконият ва шароитларнинг меваси, деб биламан. Мен ушбу имкониятлардан унумли фойдаланаяпман, — дейди Зулфия номидаги Давлат мукофоти соҳибаси Мафтуна Саматбоева. — Келгусида ўз устимда янада кўпроқ ишлаб, ўқиб-изланиб, бундан-да улкан ютуқларга эришиш ниятидаман. Худо хоҳласа, ота-онам ва яқинларим, устозларим ишончини оқлаб, Ватанимнинг фидойи фарзандларидан бири бўламан!\nБугун деярли ҳар куни, таъбир жоиз бўлса, ҳар соатда юртимиз ёшларининг нафақат илм-фан соҳасида, балки спорт, маданият, санъат ва бошқа соҳаларда ҳам бир қатор ютуқларга эришаётганига гувоҳ бўлиб турибмиз. Бу, ҳеч шубҳасиз, мамлакатимизда ёшларга оид давлат сиёсатининг устувор аҳамиятга эга эканлиги, ёшларни ҳар томонлама қўллаб-қувватланаётганининг натижасидир.\n15.03.2018 287 № 19 Таълим


06.04.2018 11:55 0 25465\nЎзбекистон Республикаси Президенти Шавкат Мирзиёев бугун, 6 апрель куни Ўзбекистон Фанлар академиясининг академик С.Ю.Юнусов номидаги Ўсимлик моддалари кимёси институтига ташриф буюргани ҳақида хабар берган эдик.\nШавкат Мирзиёев Ўсимлик моддалари кимёси институтида олий таълим ва илмий-тадқиқот муассасалари раҳбарлари, академиклар, олимлар ва ёш тадқиқотчилар билан суҳбатлашди. Бу ҳақда Президент матбуот хизмати хабар берди.\nОлимлар Президентнинг кеча қабул қилинган «Республика олий таълим ва илмий-тадқиқот муассасалари ходимларининг меҳнатига ҳақ тўлаш тизимини такомиллаштириш чора-тадбирлари тўғрисида»ги қарори уларга катта хурсандчилик, моддий ва маънавий рағбат бағишлаганини алоҳида қайд этдилар. Мамлакатда илм-фанни ривожлантириш бўйича ўз таклифларини билдирдилар.\nПрезидент илм-фан вакилларининг ижтимоий шароитларини яхшилаш масалаларига ҳам алоҳида эътибор қаратди. Жумладан, уларни уй-жой билан таъминлаш бўйича кўрсатма берди.\nШавкат Мирзиёев инвестиция Мирзо Улуғбек илм-фан\nСиёсат 28 дақиқа олдин


Мубораклик отадан салкам 12 млн. сўм алимент ундирилди - Zamin.uz\nМажбурий ижро бюроси Муборак туман бўлими иш юритувига Фуқаролик ишлари бўйича Косон туманлараро судининг 2018 йил 12 ноябрь кунги суд буйруғига кўра, қарздор Ж.Валиқуловдан ундирувчи Г.Жабборалиева фойдасига вояга етмаган 1 нафар фарзанди таъминоти учун 1/4 қисм миқдорида алимент ундириш тўғрисидаги ижро ҳужжати келиб тушган.\nШу куннинг ўзида ижро иши юритишни қўзғатиш тўғрисида қарор қабул қилиниб, қарздорга юборилган. Ота вояга етмаган фарзанди учун шу кунга қадар алимент пулларини суд буйруғида белгиланганидан кўра кам миқдорида тўлаб, тўлиқ тўлашдан бўйин товлаб келган.\nДавлат ижрочисининг қарз ҳисоблаш қарорига кўра, отанинг алиментдан бўлган қарздорлиги 11 млн. 800 минг сўмни ташкил қилди. Жорий йилнинг 9-апрель куни Бюро ходимлари қарздорга тўламаслик оқибатлари ҳақида ҳуқуқий тушунтириш бериб, огоҳлантирганидан сўнг Ж.Валиқулов мавжуд қарздорликни тўлаб берди.\nМИБ Муборак туман бўлими давлат ижрочиси\nЯнгиликлар » Жамият » Мубораклик отадан салкам 12 млн. сўм алимент ундирилди


ЎҚИШДАН МАҚСАД — ХУЛОСА ЧИҚАРИШ\n«Адабиёт — ҳаётни ўргатадиган мактаб. Бу мактабни билмай, китоб ўқимай туриб бахтли яшаб бўлмайди».\nБугунги саҳифамизда китоб ва мутолаа маданияти ҳақида адабиётшунос-танқидчи, филология фанлари доктори, профессор Наим КАРИМОВнинг фикрларига қулоқ тутдик.\n— Домла, бугун китобхонлик маданияти ҳақида бот-бот гапириляпти. Сизнингча, мутолаа маданиятини шакллантириш учун аввало, ишни нимадан бошлаш керак?\n— Китобхонлик, аввало, оиладан бошланади. Ўзимнинг болалигимни ўйлаганимда отамнинг катта кутубхонаси кўз олдимга келади. Уйимизга жуда кўп одамлар китоб ўқиш учун келарди. Физика, математика, биология ва шунга ўхшаган мутахассислик китобларидан ташқари, Қодирий, Авлоний, Чўлпон каби атоқли ёзувчиларнинг китоблари талай эди. Отамнинг ўзи ҳам кўп ўқир, ўзимизникилардан ташқари, нафақат Москва, балки Озарбайжондан ҳам уйимизга газета-журналлар келарди. Аммамнинг ўғли адабиётшунос эди. Уларникида жуда кўп адабиётшунослар, зиёлилар, адиблар, адабиёт ихлосмандлари йиғиларди. Соатлаб адабиёт ҳақида суҳбат қуришарди. Ўша суҳбатларга қулоқ солишни ёқтирардим. Ана шулар китобга ёшлигимдан муҳаббат пайдо қилган.\n— Одамлар нима сабабдан китобдан узоқлашган, деб ўйлайсиз?\n— Одамларнинг китобдан узоқлашишига бир неча сабаблар бор. Қатағон йилларида кимнинг уйидан китоб чиқса, қамалган, отилган. Ким китоб ўқиганини эшитишса ёки миш-миш тарқалса, у ҳам қамалган. Одамлар китоб ўқишдан қўрқиб қолган. Тинч бўлай, деб китобдан узоқлашишган, китоби борлар ёққан, кўмган, сувга оқизган.\nВақт ўтиб яна китоблар ёзила бошланган, бироқ бу энди телевизорда, радиода расмий гап гапирилганга ўхшаш романлар эди. Улар бир пайтларидагидек «Қутлуғ қон»ни эрталаб ўқишни бошлаганда кечгача ўқиб тугатиб қўядиган эмас, зерикарли, «кейинроқ ўқирман», қабилидаги китоблар бўлди. Яна бир сабаби эса мустақилликнинг илк йилларида кутубхоналар бўшаб қолди. Натижада, китобхон ўқишга китоб тополмай, китобсизликка кўникди. Кутубхоначилар китоб тополмаганидан кимлиги ҳам номаълум одамларнинг китобларини кутубхонага олиб киришга мажбур бўлди.\nЭсимда, бир туманга бордик. Катта кутубхона, бироқ ҳеч ким танимайдиган бир шоирнинг элликтача китоби турибди. «Нима қиласиз, бу китобларни?», десам, «Домла, бошқа китоб бўлмаса, нима қўяй», деди. Мана шу нарса на шоир, на ёзувчи бўлган одамларнинг тайини йўқ китобларини кутубхоналаримизга олиб кирди.\nКитобга ташна китобхон китоб ўқимоқчи бўлиб кўрди, бироқ арзимаслигини билиб, қўлини ювиб, қўлтиғига урди.\nЭнди китобхонни китобга қайтариш учун янги-янги тарғибот йўлларини ўйлаб топиш, татбиқ этиш керак.\n— Сизнингча, тарғиботни нимадан бошлаган маъқул?\n— Бунинг учун энг яхши китобни танлаб олиш, у ҳақида кўпроқ гапириш, керак бўлса, унга давлат мукофоти бериш. Бугун сохта, дидни ўтмаслаштирадиган романлар ҳам зўрма-зўраки оммалаштирилмоқда. Бу китобхоннинг ишончини сўндиряпти. Чунки китобхон ҳақиқий дард билан, бутун қалб, кўнгил, ғам-алам, тўлғоқ билан ёзилган асарни жуда теран фарқлайди. Бугун аксарият китоблар узундан узоқ тафсилотлар, ўйлаб топилган, ишонарсиз воқеалар билан тўла. Бугунги бола бунақа китоб ўқиёлмайди. Чунки унинг вақти жуда чегараланган. Телевизор қаршисида ўтирдими, тамом. Ўша жойдан силжитиб бўлмайди. Телевизорда нима берса, яхшими-ёмонми кўраверади. Шу сабаб бугунги ёзувчининг олдида турган вазифа китобхоннинг эътиборини тортадиган, болани телевизордан ажратиб олишга қодир қизиқарли, шу билан бирга, маънавий озиқ берадиган сюжетни топа олиш керак.\n— Сизнингча, асл китоб қандай бўлади?\n— «Сўлиган гул каби», деб ёзади Пушкин. Қарангки, шоир китобларининг саҳифасига гул қўйиб ўқиркан. Асли бизда ҳам илгари китоб ўқиганда бирор нарсага чалғийдиган бўлса, ўша бетига кексалар райҳон қўйиб ўқишарди. Ёки ўзига ёққан жойларига гул қўйиб кетишарди. Айнан шу жойларида қизиқ воқеа, юракнинг тубига етиб борадиган жумлалар бўлган. Худди шундай варақларига гул қўйиладиган китоблар яратиш керак.\nМиртемир домла бир эсдалигида «Техникумимизга «Ўткан кунлар»нинг иккита нусхаси келди. Мен бу китобни ўқиш учун навбатга йигирма тўққизинчи бўлиб ёзилдим», деб ёзган эди. Чунки бу китоб шу қадар ўқишлики, ҳақиқий мутолаа маданияти ривожланган инсон ўқимасдан иложи йўқ эди. Ана шундай китоблар мутолаа маданиятининг ўсишига туртки берган.\n«Қутлуғ қон» романи ҳақида Туроб Тўла бир воқеани айтиб берган. «Ойбекни барча шоир деб биларди. Бир куни унинг роман ёзгани, бу нашриётда босилаётганини эшитиб қолдик. Бир гуруҳ ижодкор дўстлар билан нашриётга бориб, ҳали тайёр бўлмаган китоб гранкаларини бўлишиб ўқиб чиққанмиз. Биз жуда ҳайратга тушдик. Чунки бу «Ўткан кунлар»га ҳам ўхшаган, ҳам ўхшамаган ажойиб роман эди».\n«Ўткан кунлар»да Ҳасанали исмли қаҳрамон бор. Кўплар бунга эътибор беришмайди. Фикримча, ўқитувчилар ана шундай иккинчи, аммо муҳим бўлган қаҳрамонлар ҳақида кўпроқ маълумотни ўқувчиларга бериши керак. Масалан, бирор идора раҳбарига ходими келиб «касалман, кетсам бўладими» деса, раҳбар «қаерга кетасан, олдин мана буни бажар, кейин кетавер», дейди. Отабекни қарангки, Ҳасанали хизматкор бўлса ҳам ҳар бир ҳаракатида, ҳар бир сўзида уни ҳурматлайди. Ана шу раҳбар ва ходим ўртасидаги муносабат маданиятига асос бўлиши керак. Раҳбарлар шу асарни ўқимагани учун ходимга муносабатда оқсоқланишади. Ўқувчи ёшлигида шу асарни ўқиса, у улғаяди, келажакда раҳбар бўлса инсонлар билан муносабатида асқатади. Адабиёт — ҳаётни ўргатадиган мактаб. Ўқишдан мақсад — хулоса чиқариш. Хулоса чиқаришга арзийдиган эзгу ғоялар, яхши қаҳрамонлар асарларда келтирилса, ана шунда адабиёт ўз вазифасини бажаради.\n— Бугун китобхонликни кучайтириш учун ҳаракатлар бўляпти. Сиз китоб тарғиботини қай усулда олиб бориш керак, деб ҳисоблайсиз?\n— Келгуси йилда Чўлпоннинг 120 йиллигини нишонлаймиз. Аммо бирон жойда бу ҳақда хабар йўқ, албатта, бир-иккита адабий газеталарни айтмаганда. Шаҳар бўйлаб турли ичимликларнинг рекламалари ёпиштирилган автобуслар юради. Ўша реклама ўрнига Чўлпоннинг расми билан «120 йиллигини келгуси йилда нишонлаймиз», деган ёзув бўлса ярашмайдими? Ёки автобусларда ўрнатилган, телевизорларда Қодирий сингари маънавиятимизга ҳисса қўшган адиблар, уларнинг асарлари, китоблари ҳақида роликлар, ҳужжатли фильмлар қўйилса, бу китобхоннинг эътиборини албатта тортади. Ёзувчи аслида кимлигини, китоб нималигини тушуна бошлайди. Газеталарда энг яхши романларнинг энг қизиқарли жойидан парча берилса-ю, «агар романни ўқишни истасангиз, фалон дўкондан ёки фалон нашриётдан топишингиз мумкин», деб ёзилса, ишончим комил, ўқувчи ўша китобни албатта топиб ўқийди. Китоб тарғиботи фақат гапда қолиб кетмаслиги керак.\n— «Болалар китоб ўқимаяпти», деб фақат уларни айблашга ўрганиб қолгандекмиз. Нима деб ўйлайсиз, балки адабиёт ўқитувчиларига болаларни китобхонликка ўргатиш санъати етишмаётгандир?\n— Бу ҳам бир сабаб бўлиши мумкин. Аммо асосийси, ота-она китобхон бўлиши керак. Олдинлари оналар алла айтарди. Бугун алла айтадиган аёлни учратиш қийин. Олдинлари аёллар эртаклар айтишган. Улар асосан, оғиздан оғизга кўчиб юрган эртаклар бўлган. Уларда фақат эзгулик, яхшилик, муҳаббат, ростгўйлик бор. Бу бола қалбини соғлом улғайтирадиган муҳим омил. Бугун рўй берган оддий воқеалардан эртаклар тўқишяпти. Аслида эртакларнинг асили оғиздан оғизга ўтиб келган, бувижонлар айтган эртаклардир. Уларга халқнинг руҳияти сингган. Болалар ана шу эртакларни эшитиб улғайса, китобга ўз-ўзидан муҳаббат қўяди.\n— Сиз адабиётшунос сифатида қайси ёзувчиларнинг китобини китобхонга тавсия қилган бўлардингиз?\n— Шуҳрат ажойиб, Асқад Мухтор жуда ақлли эди. Уларнинг асарларини ўқиш керак. Шукрулло яхши шоир, бироқ «Кафансиз кўмилганлар»ни меъёрига етказмаган. Бор ҳақиқатни ёзмаган. Бу ҳақда сўраганимда Шукрулло ака «юрагим дош бермади», деб жавоб берди. Аммо бу асарни ўқиш керак.\nШукур Холмирзаев, Зоҳир Аълам, Неъмат Аминовнинг барча асарларини ўқиш керак. Эркин Аъзам жуда яхши ёзувчи. Аммо назаримда, Эркин бундан ҳам яхши асарлар яратишга қодир, бироқ ҳали бу кучидан борича фойдаланмаяпти. Улуғбек Ҳамдамнинг асарларини тавсия қиламан. Айримлар жуда тез ёзишади. Менимча, ёзувчи жуда тез ёзмаслиги керак. Агар тез ёзса, ўзини такрорлаб қўйиши мумкин. Чунки биринчи романига барча куч сарфланади, шу сабаб кейингилар унинг даражасида бўлиши жуда қийин. Иккинчисини ёзишдан аввал куч йиғиш керак.\n— Ёзувчиларни адабиётшунослар тарғиб қилмаётгани учун уларни ҳеч ким танимайди, деган фикрлар бўлади. Бунга қандай қарайсиз?\n— Адабиётшуноснинг вазифаси чиндан яхши асарни таҳлил қилиб, унинг муаллифининг ҳаёти ва ижодини тарғиб қилиш. Адабиётшунос ҳамма нарсага ҳам аралашавермайди. Ортиқча мақтов ёшларни нотўғри йўлга кетиб қолишига олиб келиши мумкин. Бугун буни санъат соҳасида кўриб, билиб турибмиз. Чунки ҳали шаклланиши керак бўлган ёш истеъдодларни ҳаддан ортиқ кўкларга кўтариш, унвонлар бериш оқибатида улар меҳнатни унутиб, шуҳратпарастликка берилиб кетяпти.\n🕔11:12, 31.05.2019 ✔5004\n🕔12:21, 17.01.2019 ✔5277\n🕔16:57, 18.10.2018 ✔5550\n✔ 5004 🕔 11:12, 31.05.2019\n✔ 5277 🕔 12:21, 17.01.2019\n✔ 5550 🕔 16:57, 18.10.2018\n✔ 5566 🕔 11:51, 30.08.2018\n✔ 1091 🕔 11:37, 09.08.2018


Меҳр-мурувватдан диллар чароғон — Ishonch Gazetasi\nПрезидентимиз Шавкат Мирзиёевнинг 2017 йил 12 сентябрдаги «Аҳолининг кам таъминланган қатламларини қўллаб-қувватлашга оид қўшимча чора-тадбирлар тўғрисида»ги қарори ижросини таъминлаш борасида Ўзбекистон касаба уюшмалар томонидан тизимли ишлар амалга оширилмоқда. Ушбу хайрли фаолият республикамизнинг барча ҳудудларида кўтаринки руҳда ташкил этилмоқда.\nЭътироф этишимиз жоизки, бошқа кўплаб соҳалар қатори ижтимоий соҳани ривожлантириш, кам таъминланган оилаларни ҳар томонлама қўллаб-қувватлашга қаратилган ислоҳотлар бугун ўз самарасини бериб, халқимиз турмуш даражасидаги ижобий ўзгаришларда акс этмоқда.\nМазкур жараёнда Ўзбекистон касаба уюшмалари Федерацияси Ишчи гуруҳи тузилиб, республикамизнинг барча ҳудудларида кам таъминланган оилаларнинг ижтимоий-маиший аҳволи ўрганилди. Ўрганиш натижаларига кўра уй-жой ва маиший техника билан таъминлаш, яшаш жойларини таъмирлаш, тиббий хизмат борасида амалий ёрдамга муҳтож оилалар аниқланиб, мазкур тоифадаги оилалар рўйхати тасдиқланди ҳамда 2017 ва 2018 йилларда аҳолининг кам таъминланган тоифаларига беғараз ёрдам кўрсатиш бўйича ҳудудий манзилли дастурлар ишлаб чиқилди.\nУшбу дастурларга мувофиқ касаба уюшмалари томонидан кам таъминланган, уй-жой ва маиший шароитларини яхшилашга муҳтож оилаларни моддий ва маънавий қўллаб-қувватлаш, ижтимоий-иқтисодий аҳволи ҳамда маиший шароитларини яхшилаш бўйича бир қатор ишлар амалга оширилмоқда. Жумладан, бугунгача республика бўйича 22 минг 200 хонадонга кундалик турмушда зарур бўлган маиший техника жиҳозлари, кам таъминланган оилаларда истиқомат қилувчи 1200 нафар беморга соғлиғини тиклаши учун 4 миллион сўмдан, 2200 оилага уй-жойларини таъмирлаш учун 10 миллион сўмдан моддий ёрдам кўрсатилди. Яна 400 оиланинг уй-жойга бўлган эҳтиёжини қондиришга йўналтирилган муайян ишлар олиб борилмоқда. Ушбу тадбирлар доирасида касаба уюшмалари вакиллари эҳтиёжманд оилалар хонадонларига бориб, зарур амалий ёрдамларни кўрсатаяпти.\nАна шундай хайрли ишлар пойтахтимиздаги бир қанча туманларда ҳам ташкил этилди. Хусусан, Касаба уюшмалари Федерацияси ҳамда Тошкент шаҳар касаба уюшма ташкилотлари бирлашмаси кенгаши вакиллари Яшнобод туманидаги «Ширинобод» маҳалласида истиқомат қилувчи Мухтабархон Ҳошимова хонадонида бўлиб, кўп болали ушбу оиланинг ижтимоий-иқтисодий аҳволини яхшилаш учун замонавий тикув машинаси ҳадя этди.\n— Тақдир экан, турмуш ўртоғим вафот этиб кетган. 2 ўғил ва 4 қизим бор. Ўғилларимни уйлантирганман. Икки қизимни турмушга узатганман. Ушбу хонадонда ўғил ва келинларим, икки қизим, 12 набирам, шунингдек, турмушга узатган қизимнинг оиласи билан бирга яшаймиз, — деди Мухтабархон Ҳошимова. — 2017 йил бизнинг оила учун кўп яхшиликларни олиб келди. Президентимиз ташаббуси билан халқ турмуши фаровонлигини ошириш бўйича амалга оширилаётган хайрли ишлар бизнинг оилани ҳам четлаб ўтмади. Бир ўғлимга оиласи билан Сергели туманида барпо этилган янги уйлардан беришди.\n— Касаба уюшмалари томонидан берилган тикув машинаси оиламиз таъминотини яхшилаб, ўз тадбиркорлигимни йўлга қўйишим, бунинг ортидан рўзғоримизни бутлашим учун катта имконият беради, — деди ҳаяжонини яшира олмай М.Ҳошимованинг қизи, 2-гуруҳ ногирони Одила Ҳошимова. — Ёшлигимдан тикувчиликка қизиққаним боис болалар кийимидан тортиб катталар кўйлаклари, мебел жиҳозлари учун ғилофлар тикиш ҳунарини қунт билан эгаллаганман. Аммо қўлимиз калталик қилиб тикув машинаси сотиб ололмаётган эдик. Мана энди ниятларимиз ижобатини кўриб турибмиз.\nЮнусобод тумани «Бодомзор» маҳалласида яшовчи Шораҳим Шоазимов ҳам тақдир тақозоси билан саломатлиги ёмонлашиб, ёрдамга муҳтож бўлиб қолган инсонлардан. Меҳр-оқибат бор бўлсин! У касаба уюшмалари томонидан шаҳар 7-сон клиник шифохонасига жойлаштирилди. Айни кунда беморнинг аҳволи анча яхшиланган.\n— Шифохонага ётқизилганимда аҳволим ночор эди. Мана энди ўзимни анча тетик ҳис қилаяпман, — деди Шораҳим ота Шоазимов. — Менга кўрсатилаётган ғамхўрлик учун Президентимиздан, давлатимиздан ҳамда касаба уюшмалари мутасаддиларидан миннатдорман.\nШу ўринда таъкидлаш зарурки, Тошкент шаҳрида истиқомат қилаётган кам таъминланган оилаларни қўллаб-қувватлаш мақсадида Касаба уюшмалари Федерацияси томонидан 110 нафар эҳтиёжманд фуқаронинг уй-жойларини таъмирлаб бериш ишлари олиб борилмоқда. 1221 нафар эҳтиёжманд оилага эса маиший техника жиҳозлар тортиқ қилинди. Бундан ташқари, 70 нафарга яқин бемор инсонга соғлиғини тиклаши учун амалий ёрдам кўрсатиш билан бирга, жарроҳлик операциялари учун зарур маблағлар тегишли муассасаларга ўтказиб берилаяпти. Шунингдек, 22 нафар уй-жойга муҳтож фуқарони уй билан таъминлаш ишлари олиб борилмоқда.\nЧилонзор тумани ҳокимиятида ҳам шаҳар касаба уюшма ташкилотлари бирлашмаси томонидан қатор ҳамкор ташкилотлар билан биргаликда аҳолининг ижтимоий ҳимояга муҳтож қатлами бўлган бир гуруҳ инсонларга электр маиший техника жиҳозлари тақдим этилди.\n— Қувончим чексиз. Нега десангиз, Янги йил байрами арафасида менга ажойиб газ плитаси совға қилишди. Бунинг учун Президентимизга, ташкилотларчиларга чуқур миннатдорлик билдираман, — дейди Шоҳиста Исломова.\n— Менга уй юмушларида жуда асқотадиган чангютгич туҳфа этишди, — дейди Ирода Давронова. — Янги йилни нафақат болажонлар, балки биз катталар ҳам жуда қувонч билан қарши олдик. Бунга сабабчи ташкилотчиларга катта раҳматлар айтамиз. Илоҳим, юртимиз бундан-да равнақ топиб , фаровонлигимиз юксалиб бораверсин.\nТаъкидлаш зарурки, давлатимиз томонидан кўрсатилаётган бундай эътибордан ижтимоий кўмакка муҳтож инсонларнинг кўнгиллари тоғдек кўтарилмоқда ва ҳар бир фуқаро эътиборда эканлигини чуқур ҳис этмоқда. Мазкур тадбирлар жамиятимизда меҳр-оқибат, одамийлик, эзгулик каби фазилатларни янада кучайтириши билан бирга барчани савоб ишлар сари ундамоқда.\nМатбуот хизмати раҳбари,


Ҳозирги ёшлар орасида “калта пайпоқ” кийганлар кўп ёки озлигини билмайман.\nЛекин ҳозирга келиб аксари (ҳаммаси эмас) ёшлар уйланиш жараёнида ўзларини хотиндай, қиздай тутишаётгани бор гап.\nҚурғур куёв бола йигит боши билан латта жанжалини қиладими-ей, анов кам, манов кам деб хўмрайиб тўйни бузаман, дейдими-ей, қайинотасидан “Матиз” совға қилишини кутадими-ей.\nҚурғурлар уйланаётганда ўзларини шаҳзодадай тутади, ҳатто арзон материалдан шаҳзода кийимини кияди.\nШунақа хотинчалиш йигитлар жисмида феълига қараб жисмоний ўзгаришлар содир бўлади…\nҲей, йигитлар, ҳеч кимдан ҳеч нарса умид қилманглар, ҳар нарсага ўзларинг меҳнат қилиб эришинглар.\nХотинларнинг орасида хотинларнинг холаси бўлиб гап сотиб ўтирманглар.\nЯқин ўсган икки хил меванинг таъми бир-бирига ўтиб қолади.\nТағин эрта бир кун кўнгилларингда лозим кийишга мойиллик пайдо бўлмасин. Яхшимас.\nҲе, арзон материалдан шаҳзода кийимини киймай ҳар бало бўлгур, ғариб, қашшоқ.\nҚизим 6,7,8-синфда инглиз тилидан билимлар синовида қатнашиб, Тошкент шаҳри бўйича юқори ўринларни эгаллаб, Президент лагерида дам олиб келди.\n9-синфда ҳам юқори натижага эришса, нуфузли лицей ёки коллежга имтиҳонсиз кирар экан. Демак, шунақа имтиёзи бор экан. Имтиёз деган жойда таълим соҳасидаги порахўрлик илони ўзини кўрсатди. Яъни мактабдаги устозлари Гороно айтди деб биздан икки юз доллар (200$) сўради. Мен айтдимки, қизим билимлар синовида қатнашмайди. Тамом.\nЭй аҳмоқ, деб ўйлагандим ўшанда, келиб-келиб мендан пора сўрайсанми? Умримда бировга бир тийин пора бермаганман, бировдан пораям олмаганман. Университетда энг порахўр домла ҳам тезда баҳомни қўйиб, мендан қутулиб, сўнг бошқалардан бемалол имтиҳон (пора) оларди.\nФеълим шундай эдики, дарс пайти ўқитувчидан: “Сиз пора оларкансиз. Шу ростми?” деб сўрай олардим. Айрим домлаларнинг юзига тик боқиб:”Порахўрсан” деганман.\nОхири шундай бўлдики, порахўр профессорлар бирлашиб, мени ўқишдан ҳайдаш учун ҳужжат тайёрлашди. Бу фитна менга пашша чаққанчалик таъсир қилмади.\nЧунки бу пайтга келиб университет менга кутган билимимни беролмаслигини англаб етгандим. Устоз Озод Шарафиддинов тасодифан мени ўқишдан ҳайдашаётганини билиб қолиб деканга айтибдики: “Раҳматжонни ўқишдан ҳайдасанг, бу ерда кимни ўқитасан”. Озод ака сабаб бўлиб ўқишдан ҳайдалмай қолгандим.\nУмуман, назаримда, порахўрлик таълим соҳасини илон чумчуқни ютгандек ютиб юборган деб ўйлайман, бу иллатни эпизодик деб бўлмайди. Таълим соҳасини айрим иллатлардан тозалаш эмас, балки бу соҳани ҳалокатдан қутқариш ҳақида гапириш керак.\nПомидор қоқи ва қалампир ёнига садарайҳон ҳам илдим.\nБарги майда ва бўйи паст ўсадиган райҳонни садарайҳон дейишади.\nДемак, деворимга яна олмақоқи, шафтолиқоқини ҳам ипга тизиб иламан.\nБолаларим учун йигирма кило майиз қуритиб оламан.\nХуллас, меҳнаткаш чумолиман, топганимни уйга ташийман, кўчада ниначиларга пул сарфлаш одатим йўқ.\nШарафсиз юртдош ҳақида\nЯсама ароқ сотасан, картошка ва ошқовоқни атала қилиб, унга кимёвий модда қўшиб асал дея пуллайсан; болалар боғчасига эшак гўшти ташийсан; кам таъминланганларга ажратилган моддий ёрдамни кўп таъминланганлар билан “арра” қиласан; зулмни мақтайсан, золимнинг товонини ўпасан; ўз келинингга севги изҳор қиласан; таъмирга, ремонтга деб ўқитувчилар маошига кўз олайтирасан;\nзўравонларни ишга солиб ўзгалар мулкини тортиб олишга устасан; олган порангни ишончли жой дея давлат байроғига ўраб қўясан; намоз ўқиётган бувингнинг орқасидан пойлаб миясига теша билан уриб ўлдириб, сандиқдаги пенсия пулиниўғирлайсан;\nватанинг, эътиқодинг йўқ, ким бир тишлам нон берса, дайди итдек ўшанинг кетидан эргашасан; ўзгалар таомини еб, ўрнингдан тураётиб дастурхон четига кетингни артасан; бегона аёлни йўлдан уриш учун ҳотинимда кўнглим йўқ деб алдайсан; озгина манфаат учун ҳақгўйга туҳмат қилиб, шу одам кўчада кўкрагимни ғижимлади, дейсан.\nЯна қайси қилиқларингни ёзай, одамзот.\nБорган жойинг ахлатхонага айланади.\nТирноқча фойда учун Худони ўртага қўйиб қасам ичасан.\nИчингдаги зуннор кесилмаган-ку, тағин мўминликни даво қиласан.\nШу туришингга ҳали жаннатни ҳам орзу қиларсан?!\nËзувчи Раҳимжон Раҳмат ҳикоялари\ndata-title="Калта пайпоқ, ниначи ва чумоли ҳақида" data-description="
Ҳозирги ёшлар орасида "калта пайпоқ" кийганлар кўп ёки озлигини билмайман.

Лекин ҳозирга ..." data-image="https://eltuz.com/wp-content/uploads/2020/08/rasm4297741.jpg" data-url="https://eltuz.com/kundalik/214898/" data-services="facebook,odnoklassniki,twitter,telegram" data-counter="ig">


Ўзбекистон: Яқин қариндошлар орасида тузилаётган никоҳлар илгаригидек кенг тус олган | Institute for War and Peace Reporting\nЎзбекистон: Яқин қариндошлар орасида тузилаётган никоҳлар илгаригидек кенг тус олган\n, расмийлар қариндошлар ўртасида тузилаётган никоҳ каби эски удумларни йўқ қилишга эриша олмаяптилар. Бу эса, ўз навбатида носоғлом авлоднинг туғилишига олиб келмоқда.\nNBCA шарҳловчиларининг қайд этишича, одамларнинг асосий қисми бу удумни маъқуллаяптилар ва яқин қариндошлар ўртасида тузилган никоҳлар мустаҳкамроқ бўлади ва насаб бузилишининг олдини олади, дея ҳисобламоқдалар.\nТошкент вилояти адлия бошқармаси яқинда қариндошлар ўртасида тузиладиган никоҳларнинг зарари ҳақида семинар ўтказди. Давра суҳбати ташкилотчиларига кўра, бундай никоҳлар туғма ва ирсий касалликларнинг келиб чиқишига сабаб бўлади ҳамда “жисмонан соғлом ва маънавий етук авлод тарбиясига сезиларли даражада зарар етказади”.\nАммо NBCA шарҳловчиларининг айтишича, бундай никоҳларнинг зарари ҳақидаги ташвиқотлар ҳозирча самара бермаяпти. Расмий идоралар эса амалда бу удумга тўсқинлик қилмаяптилар ва бу ҳар бир оиланинг ўзининг шахсий иши деб ҳисоблаяптилар.\nУруғчилик муносабатлар сақланиб қолган ва кўпинча ёш келин-куёвлар битта авлод ёки уруғнинг аъзоси бўлиб келган қишлоқ жойларидаги одамлар ва айниқса катта авлод қариндошлар ўртасида никоҳларнинг тарафдорлари бўлиб келмоқдалар.\n1998 йилда қабул қилинган Ўзбекистон Оила кодекси яқин қариндошлар, “насл-насаб шажараси бўйича тўғри туташган қариндошлар ўртасида, туғишган ва ўгай ака-укалар билан опа-сингиллар ўртасида, шунингдек фарзандликка олувчилар билан фарзандликка олинганлар” ўртасида никоҳни тақиқлаб қўйди, аммо ҳеч ким бу қонунга эътибор бергани йўқ.\n“Эр ва хотин ўзаро яқин қариндош бўлган кўпгина оилаларни биламан. Бундай ҳолат бизда ҳам кўп учрайди”, - дейди мамлакат шарқида жойлашган Андижон шаҳридаги кузатувчи.\nТаҳлилчилар ёш ўзбек оилалари нега бу эски удумга амал қилаётганларининг бир неча сабабларини кўрсатишмоқда.\nҚашшоқлик даражаси юқорилиги важидан катта бир оиланинг аъзолари бўлган келин ва куёвнинг қариндошлари катта ҳаражатларсиз, келин учун тўланиши лозим бўлган қалин пулисиз тўй ўтказишга келишиб оладилар.\nМарказий Осиёдаги бошқа мамлакатлардан фарқ қилмаган ҳолда Ўзбекистонда ҳам тўйлар, юбилейлар, болаларнинг туғилиши ҳамда марҳумлар ҳақи учун уюштириладиган эҳсон маросимлари кўп сонли қариндош ва танишлар иштирокида, катта пуллар сарфлаб ўтказилади.\nВа бу ерда ҳар қандай тежамкорлик фақат олқишланади, холос.\n“Келин-куёвнинг ота-оналари ўз фарзандларини кўплаб ўзбек оилалари бошидан кечираётган моддий қийинчиликлардан нари қилишни истайдилар, - дейди оила муносабатлари соҳасида тошкентлик мутахассис Раъно. – Қариндошлар ва айниқса ака-ука ва опа-сингилларнинг ўзаро келишиб олишлари доимо осон кечади”.\nБундан ташқари, “қайчи қуда” бўлиш, яъни, қиз берган оиладан қиз олиш удуми ҳам кенг тус олган. Бунда икки оила бир пайтнинг ўзида иккита тўйни бир қилиб ўтказади ва анча маблағни тежаб қолишга эришади.\nИккинчидан, ёш келин-куёвнинг яқинлари ўзларининг таъбирларига кўра, шу йўл билан қариндошчилик ришталарини янада мустаҳкамлашни истайдилар. Шунинг учун ҳам улар ўз қизларини бегоналарга беришни ёки ўз оилаларига бегона келин олишни истамайдилар.\n“Шунинг учун ҳам ўзбекларнинг орасида: “Қизимизни бегона қилмадик, ўзимизникига бердик”, деган гапни қайтаришни яхши кўрадилар ва бу нарса кишилар онгида ўрнаб қолган”, - дейди Ўзбекистон бўйича NBCA шарҳловчиси.\nФарғона водийсидаги Марғилон шаҳрида яшовчи 19 ёшли Комила қариндошлар ўртасида тузиладиган никоҳларда ҳеч қандай ёмонлик кўрмаётганини айтмоқда. У ҳам икки йил аввал ўзининг амакиси Абдусаломга турмушга чиққан ва бундан жуда хурсанд.\n“Мен уни [эрини] кичкиналигимдан танийман, шунинг учун ҳам унинг барча фазилатлари ва камчиликларини яхши биламан, - дейди Комила. Унинг мендан 13 ёш катталиги мен учун мутлақо аҳамиятсиз. Аксинча, бунинг афзалликлари бор. Негаки, менга ўхшаган тажрибасиз аёлга айнан шундай ҳаётни кўрган ва тажриба орттирган инсон керак”.\nКомиланинг бахти бор экан, яқин қариндошига эрга текканига қарамай, дўхтирларнинг айтишига қараганда, унинг иккита ўғли мутлақо соғлом.\nАммо бу каби оилаларда туғилган болаларнинг катта қисми одатда ирсий касалликларга йўлиқадилар.\nТошкентдаги “Оналар ва болалар” Тиббиёт марказида ишловчи мутахассиснинг айтишича, ота-оналари яқин қариндош бўлган оилаларда туғиладиган гўдак болаларнинг орасида муковисцидоз касаллиги кенг тарқалган.\nУшбу ирсий касаллик ген мутацияси оқибатида ривожланади, натижада ташқи секреция безларининг барчаси дардга чалинади, нафас олиш аъзолари ва ошқозон-ичак функциялари бузилади.\n“Бизда ҳам биринчи, ҳам иккинчи, ҳам учинчи боласи дардга чалиниб қолган бўлиши мумкин бўлган оилалар бор”, - дея ташвиш билдиради мутахассис.\nСамарқандда даволаш амалиёти билан шуғулланувчи Мунира исмли терапевтнинг айтишича, кўплаб ирсий касалликларнинг сабаби – қариндош генларнинг бири-бирига мос келиши, зарарликлари эса бир хил бўлишлари мумкин.\n“Агар улар бири-бирига мос келиб қолса, унда бола касал ёки ногирон бўлиб туғилиши мумкин”, - дея қайд этади шифокор.\nНикоҳларни қайд этиш давлат идоралари маълумотига кўра, Ўзбекистонда ҳар йили 250 мингта никоҳ қайд этилади. Аммо қариндошлар ўртасида тузилаётган никоҳлар тўғрисида расмий статистик маълумотлар йўқ. Шунингдек, ушбу муаммо бўйича халқаро тадқиқотлар натижалари ҳам чоп этилмаган.\nЎзбекистон президенти Ислом Каримов 2003 йил февраль ойидаёқ фуқаролик ҳужжатларни расмийлаштириш билан шуғулланаётган идораларда яқин қариндошлар ўртасида тузилган никоҳларнинг салбий оқибатларини олдини олиш мақсадида келин ва куёвнинг қариндошлик алоқаларини аниқлаш билан шуғулланувчи махсус бўлинмалар тузишни таклиф этган эди.\nАммо шу чоққача ҳеч нарса қилинмаган эди.\n“Бундай никоҳларни қайд этувчи давлат идоралари муаммога панжа ортидан қараяптилар. Негаки, уларда ишловчи ходимларнинг ўзлари яқин қариндошлар ўртасида тузилажак никоҳларга хайрихоҳлик билан қаровчи социумнинг бир қисми бўлиб қолмоқдалар”, - дея қайд этади ўзбекистонлик NBCA шарҳловчиларидан бири.


Акциядорлик жамиятларида бошқарув қай даражада?\nУшбу саволга Хусусийлаштирилган корхоналарга кўмаклашиш ва рақобатни ривожлантириш давлат қўмитасида Ўзбекистон Республикаси Президенти ҳузуридаги Давлат бошқаруви Академияси тингловчилари иштирокида бўлиб ўтган “Ўзбекистонда корпоратив бошқарувнинг ривожланиши: шарт-шароитлар, тенденциялар ва истиқболлар” мавзуидаги интерактив машғулот ҳамда давра суҳбати давомида жавоб берилди.\nМаълумки, “2017—2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида корпоратив бошқарувнинг замонавий стандарт ва усулларини жорий этиш, корхоналарни стратегик бошқаришда акциядорларнинг ролини кучайтириш назарда тутилган. Шундан келиб чиқиб, ўтган вақт мобайнида бу борада бир қанча ишлар амалга оширилди. Жумладан, 400 дан зиёд акциядорлик жамиятларида Корпоратив бошқарув кодекси жорий қилинди, 293 та АЖда эса корпоратив бошқарув тизимини баҳолаш ўтказилди. Пировардида 32 та АЖда ушбу кўрсаткич юқори деб топилган бўлса, 244 та АЖда қониқарли, 15 та АЖда паст ва 2 та АЖда қониқарсиз деб топилди.\n2017 йил давомида 2067 нафар тингловчилар Корпоратив бошқарув илмий-таълим марказининг ўқув курсларида иштирок этди. шулардан нафари Европа менежмент ва технологиялар мактаби билан биргаликда ташкиллаштирилган курсларда ўқиди, 95 нафар яхши ўзлаштирган тингловчи Германиянинг етакчи компанияларига тажриба орттиришди.\nМингдан зиёд давлат улуши мавжуд корхоналарда ижроия органи фаолияти самарадорлигини баҳолаш мезонлари жорий этилди.\nТадбир иштирокчиларнинг корпоратив бошқарув тизимини амалиётда кенг жорий этиш йўллари ҳамда бу борада ҳалқаро тажриба бўйича кенг тушунчага эга бўлишига хизмат қилиши билан аҳамиятлидир.\nМазкур рукндаги бошқа мақолалар: « Сурхондарёда ўтган йил 6 та меҳмонхона ва 3 та сайёҳлик ташкилоти иш бошлади. Аммо бу ҳали бошланиши...\tМуқаддас бурч масъулияти »


Клиник-диагностик лаборатория – Бухарский областной многопрофильный медицинский центр\nБухоро вилоят кўп тармо?ли тиббиёт марказининг Клиник-диагностика лаборатор бўлими (КДЛ) ?ам дунёнинг етакчи тиббий технологияларини ишлаб чи?арувчи ташкилотларнинг энг замонавий диагностик жи?озлари билан таъминланган. Бу ўз навбатида а?олига ?ис?а муддатда чу?ур, тез ва албатта ишончли бўлган замонавий лаборатория хизматини ?ис?а муддатда кўрсата олади. Марказ лабораторияси замонавий информацион технологиялар билан тўли? таъминланган ва бу та?лиллар бажарилшида “инсон омили иштироки” таъсирини етарли даражада камайтириб, ташхис кўрсатгичлари ани?лиги ва ишончлигини оширади. Беморлар ва ходимлар саломатлиги хавфсизлигини таъминлаш ма?садида бизда биоматериаллар йи?ишда фа?ат бир марта ?ўлланиладиган лаборатор жи?озлардан фойдаланилади.\nБўлим мудири – олий тоифали врач- лаборант Авезов Амин Обидович.\nКлиник лаборатор диагностика бўлимимизнинг асосий ма?сади беморларга ташхисот учун зарур бўлган комплекс лаборатор диагностик текшириш усулларини амалга ошириш бўлиб, бизнинг та?лиллар номенклатурамизда 400 дан орти? текшириш турини ўз ичига оладиган йўналишлар мавжуд:\n?он, сийдик ва бош?а биоматериалларнинг умумклиник та?лили\nБиоматериалларнинг тўли? биохимиявий та?лили\nГормонал статусни текшириш\nИнфекция ва онкомаркерлар\n?он ивиш системасини текшириш\nКДЛ бўлими деярли барча та?лилларни автоматлаштирилган технологияларда бажарилади ва улар малакали ходимлар томонидан амалга оширилади. Жумладан, ?он та?лилларини бажаришда автоматлаштирилган гематологик анализатор ВС -5800 да амалга оширилади. Бу технология 29 та параметрдан иборат ?он клиник та?лилини тез ва ани? бажариб, 1 соатда 60- 80 та бемор ?онини текшириш ?увватига эга.\n?он ва бош?а биоматериалларнинг биохимиявий текширилиши автомат биохимиявий анализаторлар (MINDRAY BS-200, DIRUI-TS240) да бажарилади.\nБиохимивий текширишлар диапазони:\nзичлиги паст липопротеидлар\nзичлиги ю?ори липопротеидлар\nзардобдаги темир ми?дори\nзардобнинг темирни бо?лаш даражаси\nИммунофермент та?лиллар ИФА анализатор-Humareader Single да бажарилади.\nИФА текширувлар диапозони:\nПСА(простато специфический антиген)\nКЭА(карцино эмриональный антиген)\nЭркин Трийодтиронин (Т3)\nЭркин Тироксин (Т4)\nЛютеинизирущий гормон (ЛГ )\nПростой герпес lg G\nТоксоплазма lg G\nХламидии lg G\nHbsAg (вирус гепатита В\nАнтитело к Helicobakter pylori lg G\nСийдик ва ахлатнинг клиник текширувлари, копрограмма, ор?а мия сую?лигини текшириш, ревмосинамалар ўтказиш, ?он гуру?и ва резус факторни ани?лаш касалликларни ташхислашда катта ?исса ?ўшади. Эркакларда бепуштлик сабабини ани?лаш ва бош?а урологик касалликлар диагностикасида спермограмма автомат информациион технологиялар ёрдамида бажарилади. Human SW-3700 анализатор ёрдамида сперма сую?лиги та?лил ?илинади.\nКДЛ таркибида бактериология лаборатория фаолият олиб боради.\n?он стериллигини ани?лаш\nАнтибиотикларга сезгирликни ани?лаш\nБурун хал?ум шилимшигини патоген стафиллококга текшириш\nДифтерия ?ўз?атувчисини ани?лаш\nМенингит ?ўз?атувчисини ани?лаш\nКўкрак сути стериллигини ани?лаш\nБиологик материалдаги флорани ани?лаш\nКлиник лаборатор – диагностика бўлими масла?ат поликлиникаси ва даволовчи бўлимлар билан ?амкорликда иш олиб боради ва биз лабораторияга келиш имкони чекланган беморлардан бўлимларга бориб биоматериаллар йи?иш имконига эгамиз.